qundao/data-zh-poetry huggingface dataset:
观村中祷雨三首
作者：戴表元
朝代：宋

十里不同云，五里不同雨。天公白茫茫，乃尔多肺腑。人言蛟龙神，象类可以取。蛇虫当此时，行路谁敢侮。飞腾信有术，忍待号者苦。咄哉神禹功，浩荡流万古。昨日苗穗赤，今朝洒然青。颇知穷旅人，百金换颜形。念尔虽微根，同禀造化灵。自古有枯旱，人类几千龄。恐是自生化，难皆问苍冥。野草人不怜，何独不凋零。西村送龙归，东村请龙出。西村雨绵绵，东村犹出日。共称西人良，或是穷可恤。谁知所雨粟，尽入东村室。儒生无爱憎，但喜蔬蓏实。通年一饱厨，犹在兔园帙。
观村中祷雨三首·其一
作者：戴表元
朝代：宋
体裁：古风

十里不同云，五里不同雨。天公白茫茫，乃尔多肺腑。人言蛟龙神，象类可以取。蛇虫当此时，行路谁敢侮。飞腾信有术，忍待号者苦。咄哉神禹功，浩荡流万古。
观村中祷雨三首·其三
作者：戴表元
朝代：宋
体裁：古风

西村送龙归，东村请龙出。西村雨绵绵，东村犹出日。共称西人良，或是穷可恤。谁知所雨粟，尽入东村室。儒生无爱憎，但喜蔬蓏实。通年一饱厨，犹在兔园帙。
观村中祷雨三首·其二
作者：戴表元
朝代：宋
体裁：古风

昨日苗穗赤，今朝洒然青。颇知穷旅人，百金换颜形。念尔虽微根，同禀造化灵。自古有枯旱，人类几千龄。恐是自生化，难皆问苍冥。野草人不怜，何独不凋零。
詠蠶
作者：戴表元
朝代：宋

物亦有仁者，蠶功不可量。
將身甘鼎鑊，與世作衣裳。
過棧蒼雲濕，登山白雪香。
未知龍種似，猶與馬群妨。
調貴白
作者：戴表元
朝代：宋

客裏光陰取次休，嫩寒一夜襲衣裘。
不須多畏趙盾日，正好深悲宋玉秋。
紅葉舊題猶在手，黄粱新夢又從頭。
餘糧棲畝猶圍坐，此事輸君第幾籌。
謝李仲賓墨竹
作者：戴表元
朝代：宋

君不見李侯筆端如渭川，頃刻匹紙生琅玕。
霜柯雪幹鐵石色，忽作小山烟雨寒。
問君何從得此本，湖州嫌濃眉州軟。
風軒月檻一相逢，妙處不與人意遠。
人言學畫先學影，此君風骨青雲並。
林深有路鳥聲真，日高無人山氣靜。
平生見此我不疏，逢侯得畫兩有餘。
從今洗眼空山底，更讀人間瀟灑書。
謝鄰友陳仲學秀才惠玉芎苗二首·其一
作者：戴表元
朝代：宋

坊州杜若自堪羞，沛國青粘亦懶求。
那似一叢蒼鳳尾，等閒收味古甆甌。
謝鄰友陳仲學秀才惠玉芎苗二首·其二
作者：戴表元
朝代：宋

君家自有頭風藥，種在青青竹素園。
此物但堪供暑啜，肯來相就發清言。
謝陳君祥憲使
作者：戴表元
朝代：宋

鸞凰不鷙暴，珪璧無鋒銛。
評材容一切，未覺世論嚴。
僕昔江東歸，二紀操鋤鐮。
聞山但廬霍，慕水惟沱潜。
宮車歲千兩，未省謁帷幨。
豈無趙張倫，居突不得黔。
新年有吉語，所在興循廉。
惟此沮洳氓，生涯嗇而纖。
廛管疲負挈，陸取困塗霑。
赫赫金鋪門，風雨今無簷。
皎皎華裾生，塵土今無襜。
分臺得陳侯，笑語脫烹爓。
仁賢所居國，不言革頑憸。
侯家仲舉峻，何如太丘謙。
問侯何所爲，深坐靜春簾。
問侯何所學，凈几飄風籤。
儼雅菑川公，高節齊晉瞻。
橫流滔天來，挺身卧西崦。
何以贈陳侯，孟光書滿奩。
名曰事言補，其辭清以恬。
豈但資稗官，五經之韜鈐。
從來名世士，必有淵源漸。
侯識民蓍龜，侯材國梅鹽。
誠令以德舉，遐陬詎能淹。
愚者理宜止，容僕守窮櫩。
證道寺
作者：戴表元
朝代：宋
体裁：五言律诗

弯环青径斜，自是野僧家。满涧泻岩液，插天排石牙。炉寒馀柏子，架静落藤花。记得逃兵日，门多贵客车。
證道寺
作者：戴表元
朝代：宋

彎環青徑斜，自是野僧家。
滿澗瀉巖液，插天排石牙。
爐寒餘柏子，架靜落藤花。
記得逃兵日，門多貴客車。
讀書有感·其一
作者：戴表元
朝代：宋

魯女悲嗟起夜深，當年枉却淚沾襟。
如今已免鄰人笑，老大知無欲嫁心。
讀書有感·其二
作者：戴表元
朝代：宋

最愛徐生欲避秦，海天東去不通津。
絕知勝似桃源境，男女同行五百人。
讀福建廉訪輔大使遺事
作者：戴表元
朝代：宋

臬官難稱是閩中，遺愛堂堂得比公。
姓字丹青太史筆，歲時籩豆素王宮。
一生薑桂那時辣，百死江湖必向東。
從古仁賢有家世，名郎臺閣已生風。
讀閬風題林隠詩追和贈汪秀才
作者：戴表元
朝代：宋

山林一跡地，塵土二毛年。
避世書爲屋，謀生藥當田。
卉衣從俗製，疏供學僧煎。
渺渺滄溟去，今誰魯仲連。
证道寺
作者：戴表元
朝代：宋

弯环青径斜，自是野僧家。
满涧泻岩液，插天排石牙。
炉寒余柏子，架静落藤花。
记得逃兵日，门多贵客车。
读书有感
作者：戴表元
朝代：宋

鲁女悲嗟起夜深，当年枉却泪沾襟。如今已免邻人笑，老大知无欲嫁心。最爱徐生欲避秦，海天东去不通津。绝知胜似桃源境，男女同行五百人。
读书有感·其一
作者：戴表元
朝代：宋
体裁：七言绝句

鲁女悲嗟起夜深，当年枉却泪沾襟。如今已免邻人笑，老大知无欲嫁心。
读书有感·其二
作者：戴表元
朝代：宋
体裁：七言绝句

最爱徐生欲避秦，海天东去不通津。绝知胜似桃源境，男女同行五百人。
读福建廉访辅大使遗事
作者：戴表元
朝代：宋
体裁：七言律诗

臬官难称是闽中，遗爱堂堂得比公。姓字丹青太史笔，岁时笾豆素王宫。一生姜桂那时辣，百死江湖必向东。从古仁贤有家世，名郎台阁已生风。
读阆风题林隠诗追和赠汪秀才
作者：戴表元
朝代：宋
体裁：五言律诗

山林一迹地，尘土二毛年。避世书为屋，谋生药当田。卉衣从俗制，疏供学僧煎。渺渺沧溟去，今谁鲁仲连。
调贵白
作者：戴表元
朝代：宋

客裏光阴取次休，嫩寒一夜袭衣裘。
不须多畏赵盾日，正好深悲宋玉秋。
红叶旧题犹在手，黄粱新梦又从头。
余粮栖亩犹围坐，此事输君第几筹。
调贵白
作者：戴表元
朝代：宋
体裁：七言律诗

客里光阴取次休，嫩寒一夜袭衣裘。不须多畏赵盾日，正好深悲宋玉秋。红叶旧题犹在手，黄粱新梦又从头。馀粮栖亩犹围坐，此事输君第几筹。
谢李仲宾墨竹
作者：戴表元
朝代：宋

君不见李侯笔端如渭川，顷刻匹纸生琅玕。
霜柯雪干铁石色，忽作小山烟雨寒。
问君何从得此本，湖州嫌浓眉州软。
风轩月槛一相逢，妙处不与人意远。
人言学画先学影，此君风骨青云并。
林深有路鸟声真，日高无人山气静。
平生见此我不疏，逢侯得画两有余。
从今洗眼空山底，更读人间潇洒书。
谢李仲宾墨竹
作者：戴表元
朝代：宋
体裁：古风

君不见李侯笔端如渭川，顷刻匹纸生琅玕。霜柯雪干铁石色，忽作小山烟雨寒。问君何从得此本，湖州嫌浓眉州软。风轩月槛一相逢，妙处不与人意远。人言学画先学影，此君风骨青云并。林深有路鸟声真，日高无人山气静。平生见此我不疏，逢侯得画两有馀。从今洗眼空山底，更读人间潇洒书。
谢邻友陈仲学秀才惠玉芎苗二首
作者：戴表元
朝代：宋

坊州杜若自堪羞，沛国青粘亦懒求。那似一丛苍凤尾，等閒收味古瓷瓯。君家自有头风药，种在青青竹素园。此物但堪供暑啜，肯来相就发清言。
谢邻友陈仲学秀才惠玉芎苗二首·其一
作者：戴表元
朝代：宋
体裁：七言绝句

坊州杜若自堪羞，沛国青粘亦懒求。那似一丛苍凤尾，等閒收味古瓷瓯。
谢邻友陈仲学秀才惠玉芎苗二首·其一
作者：戴表元
朝代：宋

坊州杜若自堪羞，沛国青粘亦懒求。
那似一丛苍凤尾，等閒收味古甆瓯。
谢邻友陈仲学秀才惠玉芎苗二首·其二
作者：戴表元
朝代：宋
体裁：七言绝句

君家自有头风药，种在青青竹素园。此物但堪供暑啜，肯来相就发清言。
谢陈君祥宪使
作者：戴表元
朝代：宋
体裁：古风

鸾凰不鸷暴，圭璧无锋铦。评材容一切，未觉世论严。仆昔江东归，二纪操锄镰。闻山但庐霍，慕水惟沱潜。宫车岁千两，未省谒帷幨。岂无赵张伦，居突不得黔。新年有吉语，所在兴循廉。惟此沮洳氓，生涯啬而纤。廛管疲负挈，陆取困涂沾。赫赫金铺门，风雨今无檐。皎皎华裾生，尘土今无襜。分台得陈侯，笑语脱烹爓。仁贤所居国，不言革顽憸。侯家仲举峻，何如太丘谦。问侯何所为，深坐静春帘。问侯何所学，净几飘风签。俨雅菑川公，高节齐晋瞻。横流滔天来，挺身卧西崦。何以赠陈侯，孟光书满奁。名曰事言补，其辞清以恬。岂但资稗官，五经之韬钤。从来名世士，必有渊源渐。侯识民蓍龟，侯材国梅盐。诚令以德举，遐陬讵能淹。愚者理宜止，容仆守穷櫩。
谢陈君祥宪使
作者：戴表元
朝代：宋

鸾凰不鸷暴，珪璧无锋铦。
评材容一切，未觉世论严。
仆昔江东归，二纪操锄镰。
闻山但庐霍，慕水惟沱潜。
宫车岁千两，未省谒帷幨。
岂无赵张伦，居突不得黔。
新年有吉语，所在兴循廉。
惟此沮洳氓，生涯啬而纤。
廛管疲负挈，陆取困涂霑。
赫赫金铺门，风雨今无檐。
皎皎华裾生，尘土今无襜。
分台得陈侯，笑语脱烹爓。
仁贤所居国，不言革顽憸。
侯家仲举峻，何如太丘谦。
问侯何所为，深坐静春帘。
问侯何所学，凈几飘风籤。
俨雅菑川公，高节齐晋瞻。
横流滔天来，挺身卧西崦。
何以赠陈侯，孟光书满奁。
名曰事言补，其辞清以恬。
岂但资稗官，五经之韬钤。
从来名世士，必有渊源渐。
侯识民蓍龟，侯材国梅盐。
诚令以德举，遐陬讵能淹。
愚者理宜止，容仆守穷櫩。
貴溪董教諭回里
作者：戴表元
朝代：宋

八月暄暄似小春，鄞江歸客楚江濱。
夢中鱸鱠紫蓴菜，畫裏紵袍烏角巾。
不枉誇張別風土，有時吟嘯雜仙真。
年高官滿身輕健，聊復婆娑亦可人。
賦意未暢復拾前韻之餘者作廣坐隠辭
作者：戴表元
朝代：宋

我作坐隠辭，客來問我坐隠方。
開門進客還復坐，爲客歷落言其詳。
隠朝市，我不能衝塵冒暑走遑遑。
隠江湖，我不能披蓑戴笠操舟航。
隠山林，山林白晝行虎狼。
隠田里，田里赤立無資糧。
窮觀六合內，投隠幾無鄉。
是以古來人，失路多猖狂。
或隠伶官俠客，或隠藥肆僧房。
或爲君平隠賣卜，或稱陶朱隠行商。
雖能逃世網，於事未爲良。
况我難携一身隠，二親白髮垂高堂。
神仙拔宅古亦有，無翼不得高飛颺。
不然少自屈，歸去隠耕桑。
隨傭竭作既無一夫力，買田築室又乏千金裝。
僮奴揶揄親友棄，往往人厄非天殃。
悲來俯仰尋隠處，欲親書冊依杯觴。
引酒未一酌，狂風鬰律衝肝腸。
讀書未一卷，噫嗚感慨淚浪浪。
酒能觸人生憤激，書能覽古知興亡。
非徒不足充隠具，反緣二物來自戕。
覆杯掩卷且默坐，氣定始覺如平常。
因思世上百千事，是非榮辱俱可忘。
楊朱墨翟悲泣兩無益，伯夷叔齊浪死埋首陽。
不如隨緣委運祇塊坐，冥心徑往遊黄唐。
不論辨，不憂彈射相摧傷。
不還往，不憂風露沾衣裳。
人生衣食分已定，登途役役空自忙。
不見啄木鳥，終朝一飽如不償。
不見守蓍龜，窮年引息泥中藏。
目前伸屈君莫問，此鳥孰與龜年長。
坐歎自笑客亦歎，烟□暗室生天光。
賦董氏雙岐竹
作者：戴表元
朝代：宋

山莊一對青青玉，瀟灑天然同幹生。
說與人間好兄弟，時來林下聽風聲。
贈上饒道雲仲
作者：戴表元
朝代：宋

江上青雲客，天邊白馬生。
百年文物似，一席笑談傾。
問舊能枚舉，論財比芥輕。
徘徊亦自好，可便濯塵纓。
贈天台潘山人
作者：戴表元
朝代：宋

老潘雙眸如紺珠，带以秋陽朝露之清腴。
山形水態出沒千百變，經君指顧不得藏錙銖。
我昔少年好狂走，風餐雨沐逐逐忘朝晡。
至今卧遊想共處，但覺雲濤烟瘴千里行須臾。
匡廬春風鍾阜雲，彭浪之磯大小飛來孤。
秦淮震澤洞庭野，峨眉縹緲南接五嶺東蒼梧。
歸來把鋤剡山下，有時一竿釣月賀家湖。
籠鷹櫪馬困羈束，每逢風鳴草驚動號呼。
聞君談診到骨髓，褰衣振迅恨不六翮生形軀。
尋牛卜龍古所有，君家祖孫三葉傳青烏。
人言河流可移山可鑿，秦皇漢武已類愚公愚。
相留徘徊山南山北一百里，勝處忽然開酒壺。
問渠劉伶一童一鍤欲何用，且可從我日日醉倒黄公壚。
贈屋西小陳秀才·其一
作者：戴表元
朝代：宋

年少饑寒不足憂，笑談有味自風流。
等閒輟贈兩兔穎，待看修成五鳳樓。
贈屋西小陳秀才·其二
作者：戴表元
朝代：宋

毛錐自是今無用，鐵硯還知古可穿。
不惜日抄三萬字，勝儲百畝剡中田。
贈彈琴衡山蕭道士
作者：戴表元
朝代：宋

寂寂歷歷不足聽，聽久亦復難爲情。
名嗔勢忿大如屋，袖手對此須臾平。
一拊再拊玄鶴舞，三四拊之凄風生。
天寒歲晚行路遠，湘水日夜東南傾。
贈趙子實
作者：戴表元
朝代：宋

北風吹沙溪倒飛，白日未落山中歸。
千邀萬覓不相就，誰信有人穿翠微。
幅巾大带長襦袍，韋篋錦囊鮮綵毫。
名門發身合燕頷，一經傳家真鳳毛。
坐車侯嬴吾不讓，白社寒林氣清放。
驂麟翳鶴誰不能，要識神光牛背上。
蓬萊山，丹霞谷，天仙留書三萬軸。
聞君暫去還復來，許君細和滄浪曲。
贈針醫范秀才
作者：戴表元
朝代：宋

不但針經熟，言談語語真。
鍊形如鐵佛，信手合銅人。
秘攝魚千里，空飛鶴當輪。
功成倘相挾，平地脫風塵。
贈陸相師
作者：戴表元
朝代：宋

江南江北路漫漫，七十九翁能往還。
今代貴人容易識，卧龍不在草廬間。
贵溪董教谕回里
作者：戴表元
朝代：宋

八月暄暄似小春，鄞江归客楚江滨。
梦中鲈鲙紫莼菜，画裏纻袍乌角巾。
不枉夸张别风土，有时吟啸杂仙真。
年高官满身轻健，聊復婆娑亦可人。
贵溪董教谕回里
作者：戴表元
朝代：宋
体裁：七言律诗

八月暄暄似小春，鄞江归客楚江滨。梦中鲈鲙紫莼菜，画里纻袍乌角巾。不枉誇张别风土，有时吟啸杂仙真。年高官满身轻健，聊复婆娑亦可人。
赋意未畅复拾前韵之馀者作广坐隐辞
作者：戴表元
朝代：宋
体裁：古风

我作坐隐辞，客来问我坐隐方。开门进客还复坐，为客历落言其详。隐朝市，我不能冲尘冒暑走遑遑。隐江湖，我不能披蓑戴笠操舟航。隐山林，山林白昼行虎狼。隐田里，田里赤立无资粮。穷观六合内，投隐几无乡。是以古来人，失路多猖狂。或隐伶官侠客，或隐药肆僧房。或为君平隐卖卜，或称陶朱隐行商。虽能逃世网，于事未为良。况我难携一身隐，二亲白发垂高堂。神仙拔宅古亦有，无翼不得高飞飏。不然少自屈，归去隐耕桑。随佣竭作既无一夫力，买田筑室又乏千金装。僮奴揶揄亲友弃，往往人厄非天殃。悲来俯仰寻隐处，欲亲书册依杯觞。引酒未一酌，狂风郁律冲肝肠。读书未一卷，噫呜感慨泪浪浪。酒能触人生愤激，书能览古知兴亡。非徒不足充隐具，反缘二物来自戕。覆杯掩卷且默坐，气定始觉如平常。因思世上百千事，是非荣辱俱可忘。杨朱墨翟悲泣两无益，伯夷叔齐浪死埋首阳。不如随缘委运祇块坐，冥心径往游黄唐。不论辨，不忧弹射相摧伤。不还往，不忧风露沾衣裳。人生衣食分已定，登途役役空自忙。不见啄木鸟，终朝一饱如不偿。不见守蓍龟，穷年引息泥中藏。目前伸屈君莫问，此鸟孰与龟年长。坐叹自笑客亦叹，烟□暗室生天光。
赋意未畅復拾前韵之余者作广坐隠辞
作者：戴表元
朝代：宋

我作坐隠辞，客来问我坐隠方。
开门进客还復坐，为客历落言其详。
隠朝市，我不能衝尘冒暑走遑遑。
隠江湖，我不能披蓑戴笠操舟航。
隠山林，山林白昼行虎狼。
隠田里，田里赤立无资粮。
穷观六合内，投隠几无乡。
是以古来人，失路多猖狂。
或隠伶官侠客，或隠药肆僧房。
或为君平隠卖卜，或称陶朱隠行商。
虽能逃世网，于事未为良。
况我难携一身隠，二亲白髮垂高堂。
神仙拔宅古亦有，无翼不得高飞扬。
不然少自屈，归去隠耕桑。
随佣竭作既无一夫力，买田筑室又乏千金装。
僮奴揶揄亲友弃，往往人厄非天殃。
悲来俯仰寻隠处，欲亲书册依杯觞。
引酒未一酌，狂风鬰律衝肝肠。
读书未一卷，噫呜感慨泪浪浪。
酒能触人生愤激，书能览古知兴亡。
非徒不足充隠具，反缘二物来自戕。
覆杯掩卷且默坐，气定始觉如平常。
因思世上百千事，是非荣辱俱可忘。
杨朱墨翟悲泣两无益，伯夷叔齐浪死埋首阳。
不如随缘委运祇块坐，冥心径往游黄唐。
不论辨，不忧弹射相摧伤。
不还往，不忧风露沾衣裳。
人生衣食分已定，登途役役空自忙。
不见啄木鸟，终朝一饱如不偿。
不见守蓍龟，穷年引息泥中藏。
目前伸屈君莫问，此鸟孰与龟年长。
坐叹自笑客亦叹，烟□暗室生天光。
赋董氏双岐竹
作者：戴表元
朝代：宋
体裁：七言绝句

山庄一对青青玉，潇洒天然同干生。说与人间好兄弟，时来林下听风声。
赠上饶道云仲
作者：戴表元
朝代：宋
体裁：五言律诗

江上青云客，天边白马生。百年文物似，一席笑谈倾。问旧能枚举，论财比芥轻。徘徊亦自好，可便濯尘缨。
赠天台潘山人
作者：戴表元
朝代：宋
体裁：古风

老潘双眸如绀珠，带以秋阳朝露之清腴。山形水态出没千百变，经君指顾不得藏锱铢。我昔少年好狂走，风餐雨沐逐逐忘朝晡。至今卧游想共处，但觉云涛烟瘴千里行须臾。匡庐春风钟阜云，彭浪之矶大小飞来孤。秦淮震泽洞庭野，峨眉缥缈南接五岭东苍梧。归来把锄剡山下，有时一竿钓月贺家湖。笼鹰枥马困羁束，每逢风鸣草惊动号呼。闻君谈诊到骨髓，褰衣振迅恨不六翮生形躯。寻牛卜龙古所有，君家祖孙三叶传青乌。人言河流可移山可凿，秦皇汉武已类愚公愚。相留徘徊山南山北一百里，胜处忽然开酒壶。问渠刘伶一童一锸欲何用，且可从我日日醉倒黄公垆。
赠屋西小陈秀才
作者：戴表元
朝代：宋

年少饥寒不足忧，笑谈有味自风流。等閒辍赠两兔颖，待看修成五凤楼。毛锥自是今无用，铁砚还知古可穿。不惜日抄三万字，胜储百亩剡中田。
赠屋西小陈秀才·其一
作者：戴表元
朝代：宋
体裁：七言绝句

年少饥寒不足忧，笑谈有味自风流。等閒辍赠两兔颖，待看修成五凤楼。
赠屋西小陈秀才·其二
作者：戴表元
朝代：宋
体裁：七言绝句

毛锥自是今无用，铁砚还知古可穿。不惜日抄三万字，胜储百亩剡中田。
赠弹琴衡山萧道士
作者：戴表元
朝代：宋
体裁：古风

寂寂历历不足听，听久亦复难为情。名嗔势忿大如屋，袖手对此须臾平。一拊再拊玄鹤舞，三四拊之凄风生。天寒岁晚行路远，湘水日夜东南倾。
赠弹琴衡山萧道士
作者：戴表元
朝代：宋

寂寂历历不足听，听久亦復难为情。
名嗔势忿大如屋，袖手对此须臾平。
一拊再拊玄鹤舞，三四拊之凄风生。
天寒岁晚行路远，湘水日夜东南倾。
赠赵子实
作者：戴表元
朝代：宋
体裁：古风

北风吹沙溪倒飞，白日未落山中归。千邀万觅不相就，谁信有人穿翠微。幅巾大带长襦袍，韦箧锦囊鲜綵毫。名门发身合燕颔，一经传家真凤毛。坐车侯嬴吾不让，白社寒林气清放。骖麟翳鹤谁不能，要识神光牛背上。蓬莱山，丹霞谷，天仙留书三万轴。闻君暂去还复来，许君细和沧浪曲。
赠赵子实
作者：戴表元
朝代：宋

北风吹沙溪倒飞，白日未落山中归。
千邀万觅不相就，谁信有人穿翠微。
幅巾大带长襦袍，韦箧锦囊鲜綵毫。
名门发身合燕颔，一经传家真凤毛。
坐车侯嬴吾不让，白社寒林气清放。
骖麟翳鹤谁不能，要识神光牛背上。
蓬莱山，丹霞谷，天仙留书三万轴。
闻君暂去还復来，许君细和沧浪曲。
赠针医范秀才
作者：戴表元
朝代：宋

不但针经熟，言谈语语真。
炼形如铁佛，信手合铜人。
秘摄鱼千里，空飞鹤当轮。
功成倘相挟，平地脱风尘。
赠针医范秀才
作者：戴表元
朝代：宋
体裁：五言律诗

不但针经熟，言谈语语真。鍊形如铁佛，信手合铜人。秘摄鱼千里，空飞鹤当轮。功成倘相挟，平地脱风尘。
赠陆相师
作者：戴表元
朝代：宋
体裁：七言绝句

江南江北路漫漫，七十九翁能往还。今代贵人容易识，卧龙不在草庐间。
赤泥岭行
作者：戴表元
朝代：宋
体裁：古风

种桑三年寒得衣，养犊作牛堪挽犁。生男祇解恋乡土，五日溪船催父归。行前仓庚后杜宇，去家渐近闻剡语。恨身不作田舍儿，骑竹抟沙绕墙户。人生衣饭取裁足，阿奴碌碌犹类福。献书觅举真下策，年少奔驰头已白。君不见燕山万里客更难，赤泥岭上春风寒。
赤泥岭行
作者：戴表元
朝代：宋

种桑三年寒得衣，养犊作牛堪挽犂。
生男祇解恋乡土，五日溪船催父归。
行前仓庚后杜宇，去家渐近闻剡语。
恨身不作田舍儿，骑竹抟沙绕墙户。
人生衣饭取裁足，阿奴碌碌犹类福。
献书觅举真下策，年少奔驰头已白。
君不见燕山万里客更难，赤泥岭上春风寒。
赤泥嶺行
作者：戴表元
朝代：宋

種桑三年寒得衣，養犢作牛堪挽犂。
生男祇解戀鄉土，五日溪船催父歸。
行前倉庚後杜宇，去家漸近聞剡語。
恨身不作田舍兒，騎竹摶沙繞牆戶。
人生衣飯取裁足，阿奴碌碌猶類福。
獻書覓舉真下策，年少奔馳頭已白。
君不見燕山萬里客更難，赤泥嶺上春風寒。
赵君理约同途不至
作者：戴表元
朝代：宋
体裁：五言律诗

待子不来久，烟山看树青。为吟天外句，更立水边亭。雨暖催科斗，云深长茯苓。邻居亦有约，休待鬓星星。
赵孟�修职挽诗
作者：戴表元
朝代：宋
体裁：五言律诗

辨得从容死，知渠磊落人。风云数世泽，玉雪百年身。谱牒图经旧，园林墓道新。不知沧海上，更费几沾巾。
赵寿父游杭
作者：戴表元
朝代：宋
体裁：五言律诗

东浙饥难住，西湖远不多。好辞松叶面，来听竹枝歌。水屋花千绕，岩林锦一窠。秋深道途好，老子亦婆娑。
越城待旦
作者：戴表元
朝代：宋
体裁：七言律诗

策策虚楼竹隔明，悲来辗转向谁倾。天寒胡雁出万里，月落越鸡啼四更。为底朱颜成老色，看人青史上新名。清溪白石村村有，五尺乌犍托此生。
越城待旦
作者：戴表元
朝代：宋

策策虚楼竹隔明，悲来辗转向谁倾。
天寒胡雁出万里，月落越鸡啼四更。
为底朱颜成老色，看人青史上新名。
清溪白石村村有，五尺乌犍託此生。
越城待旦
作者：戴表元
朝代：宋

策策虛樓竹隔明，悲來輾轉向誰傾。
天寒胡雁出萬里，月落越雞啼四更。
爲底朱顔成老色，看人青史上新名。
清溪白石村村有，五尺烏犍託此生。
趙君理約同途不至
作者：戴表元
朝代：宋

待子不來久，烟山看樹青。
爲吟天外句，更立水邊亭。
雨暖催科斗，雲深長茯苓。
鄰居亦有約，休待鬢星星。
趙壽父遊杭
作者：戴表元
朝代：宋

東浙饑難住，西湖遠不多。
好辭松葉面，來聽竹枝歌。
水屋花千繞，岩林錦一窠。
秋深道途好，老子亦婆娑。
趙孟⿰禾熏修職挽詩
作者：戴表元
朝代：宋

辨得從容死，知渠磊落人。
風雲數世澤，玉雪百年身。
譜牒圖經舊，園林墓道新。
不知滄海上，更費幾沾巾。
辛丑岁十一月二十六日东归舟中示三子
作者：戴表元
朝代：宋
体裁：七言律诗

节物悠悠不负公，江行三日雪花风。云侵贺监山亭白，日在徐仙海岛红。自笑得雏如病鹤，也思结伴附归鸿。何时办得村田活，粝饭鱼羹百指同。
辛丑歲十一月二十六日東歸舟中示三子
作者：戴表元
朝代：宋

節物悠悠不負公，江行三日雪花風。
雲侵賀監山亭白，日在徐仙海島紅。
自笑得雛如病鶴，也思結伴附歸鴻。
何時辦得村田活，糲飯魚羹百指同。
辛亥岁七夕醉陪诸公登西湖竹阁
作者：戴表元
朝代：宋
体裁：七言律诗

画鹢凌风汗漫游，雨声飞出万山头。江湖望阔边城起，吴越音多客思柔。野树有枝犹系马，官荷无叶不藏鸥。十年浪走红尘道，今日临城始识秋。
辛亥岁七夕醉陪诸公登西湖竹阁
作者：戴表元
朝代：宋

画鹢凌风汗漫游，雨声飞出万山头。
江湖望阔边城起，吴越音多客思柔。
野树有枝犹繫马，官荷无叶不藏鸥。
十年浪走红尘道，今日临城始识秋。
辛亥歲七夕醉陪諸公登西湖竹閣
作者：戴表元
朝代：宋

畫鷁凌風汗漫遊，雨聲飛出萬山頭。
江湖望闊邊城起，吳越音多客思柔。
野樹有枝猶繫馬，官荷無葉不藏鷗。
十年浪走紅塵道，今日臨城始識秋。
辛卯除夜
作者：戴表元
朝代：宋
体裁：七言律诗

腊月今年只今夕，春风明日是明年。狂歌把酒屠苏地，醉眼看梅雾凇天。碧玉千壶喧坐次，红牙六博斗飞钱。头颅雪白心情在，听说承平一惘然。
辛卯除夜
作者：戴表元
朝代：宋

腊月今年只今夕，春风明日是明年。狂歌把酒屠苏地，醉眼看梅雾淞天。碧玉千壶喧坐次，红牙六博斗飞钱。头颅雪白心情在，听说承平一惘然。
辛卯除夜
作者：戴表元
朝代：宋

腊月今年只今夕，春风明日是明年。
狂歌把酒屠苏地，醉眼看梅雾淞天。
碧玉千壶喧坐次，红牙六博鬬飞钱。
头颅雪白心情在，听说承平一惘然。
辛卯除夜
作者：戴表元
朝代：宋

臘月今年只今夕，春風明日是明年。
狂歌把酒屠蘇地，醉眼看梅霧淞天。
碧玉千壺喧坐次，紅牙六博鬬飛錢。
頭顱雪白心情在，聽說承平一惘然。
辛巳岁六月三日书事
作者：戴表元
朝代：宋
体裁：七言律诗

急报传来又不真，迎门翁稚笑声频。情怀经苦思平世，颜貌缘愁似老人。兵后尚多难料事，山中谁是自由身。沙瓶酒酽鲑蔬有，领取灯花一树春。
辛巳歲六月三日書事
作者：戴表元
朝代：宋

急報傳來又不真，迎門翁稚笑聲頻。
情懷經苦思平世，顔貌緣愁似老人。
兵後尚多難料事，山中誰是自由身。
沙瓶酒釅鮭蔬有，領取燈花一樹春。
达观亭歌为建康徐氏作
作者：戴表元
朝代：宋

天风飒爽岩曦开，云溪萦环芳树来。
林栖岛处眼未识，何人择胜诛荒莱。
仙迹着人清辟易，徐郎襟怀赵郎笔。
经营须通山鬼意，开凿曾烦祖龙力。
高亭一区尤绝尘，沧浪捧足芙蓉云。
凭危醉歌敞花气，九衢尘土何纷纷。
客来问名名达观，对此心情转萧散。
想见千秋争战场，只把云霞眼中换。
浮名绊人兹可怜，飞鸦落日钓窗前。
何时真脱尘缨去，我自网鱼君刺船。
达观亭歌为建康徐氏作
作者：戴表元
朝代：宋
体裁：古风

天风飒爽岩曦开，云溪萦环芳树来。林栖岛处眼未识，何人择胜诛荒莱。仙迹著人清辟易，徐郎襟怀赵郎笔。经营须通山鬼意，开凿曾烦祖龙力。高亭一区尤绝尘，沧浪捧足芙蓉云。凭危醉歌敞花气，九衢尘土何纷纷。客来问名名达观，对此心情转萧散。想见千秋争战场，只把云霞眼中换。浮名绊人兹可怜，飞鸦落日钓窗前。何时真脱尘缨去，我自网鱼君刺船。
过姑苏
作者：戴表元
朝代：宋
体裁：七言绝句

水天弥望接青芜，云气漫漫近又无。一色好风三百里，挂帆安坐过姑苏。
过应浩然先生墓
作者：戴表元
朝代：宋
体裁：七言律诗

人间万卷庞眉老，眼见堂堂入草莱。行客须当下马过，故交谁复裹鸡来。山花不语如听讲，溪水无情自荐哀。犹胜黄金买碑碣，百年名字已烟埃。
过清凉寺王参预墓下
作者：戴表元
朝代：宋
体裁：七言律诗

江左风流廊庙人，荒境抛与梵宫邻。多年羊虎犹眠石，败壁貂蝉祇贮尘。万古云山同白骨，一庭花木目青春。永思陵下犹凄切，废屋酸风吹野薪。
过鄮山祠塾作
作者：戴表元
朝代：宋
体裁：七言绝句

沧江城阔三叉口，白日弦歌数亩宫。犹有祠宫旧杨柳，向人离立管春风。
送乡友林耕道往信州因寄李明通
作者：戴表元
朝代：宋
体裁：古风

卢公全盛时，桃李何纷纷。冠盖蔽白日，谈笑起青云。林翁我乡曲，同业又同门。如何三十年，白头始相闻。全家作楚鬼，只影穷江源。起手问曲折，口涩不肯言。宁非衣食牵，犹赖齿颊存。叹此皆有数，吾书已云云。下尽浮世尘，上通先天根。事来即顺受，不得劳悲欣。我老耕破砚，百钱混人群。听之如饮醇，油油至微醺。所恨各有役，东帆复西辕。平生李元礼，归为致寒暄。
送乡友林耕道往信州因寄李明通
作者：戴表元
朝代：宋

卢公全盛时，桃李何纷纷。
冠盖蔽白日，谈笑起青云。
林翁我乡曲，同业又同门。
如何三十年，白头始相闻。
全家作楚鬼，隻影穷江源。
起手问曲折，口涩不肯言。
宁非衣食牵，犹頼齿颊存。
叹此皆有数，吾书已云云。
下尽浮世尘，上通先天根。
事来即顺受，不得劳悲欣。
我老耕破砚，百钱混人群。
听之如饮醇，油油至微醺。
所恨各有役，东帆復西辕。
平生李元礼，归为致寒暄。
送乡同舍黄君赏谒陈提学
作者：戴表元
朝代：宋

六馆赋声在，五陵游伴稀。
如何趋仕版，犹自着儒衣。
春晚鶑羞语，城寒花慢飞。
江湖陈仲举，相见肯空归。
送乡同舍黄君赏谒陈提学
作者：戴表元
朝代：宋
体裁：五言律诗

六馆赋声在，五陵游伴稀。如何趋仕版，犹自著儒衣。春晚莺羞语，城寒花慢飞。江湖陈仲举，相见肯空归。
送于知州
作者：戴表元
朝代：宋

居官难得是全名，于守年多政转清。
身为素王扶坠户，手提赤子出饥坑。
使来公馆文书简，吏退私斋几砚横。
似此雍容好风度，天边看着绣衣行。
送于知州
作者：戴表元
朝代：宋
体裁：七言律诗

居官难得是全名，于守年多政转清。身为素王扶坠户，手提赤子出饥坑。使来公馆文书简，吏退私斋几砚横。似此雍容好风度，天边看著绣衣行。
送于知州
作者：戴表元
朝代：宋

居官難得是全名，于守年多政轉清。
身爲素王扶墜戶，手提赤子出饑坑。
使來公館文書簡，吏退私齋几硯橫。
似此雍容好風度，天邊看著繡衣行。
送人游霞屿
作者：戴表元
朝代：宋
体裁：七言律诗

霞屿风烟接渺溟，老仙万锸敞林扃。峰前雁起湖云净，池面龙来海雨腥。阅世僧閒头黑白，游山客爽句丹青。何缘飞去清源国，雨夜翛翛著翅翎。
送人游霞屿
作者：戴表元
朝代：宋

霞屿风烟接渺溟，老仙万锸敞林扃。
峰前雁起湖云凈，池面龙来海雨腥。
阅世僧閒头黑白，游山客爽句丹青。
何缘飞去清源国，雨夜翛翛着翅翎。
送人遊霞嶼
作者：戴表元
朝代：宋

霞嶼風烟接渺溟，老仙萬鍤敞林扃。
峰前雁起湖雲凈，池面龍來海雨腥。
閲世僧閒頭黑白，遊山客爽句丹青。
何緣飛去清源國，雨夜翛翛著翅翎。
送僧无等游华亭
作者：戴表元
朝代：宋
体裁：七言律诗

华亭是我曾游处，记忆端然不作疏。地带三吴犹壮丽，人经二陆自诗书。轻身羡尔能随鹤，薄味从来不为鱼。未卜西游时远近，道成相问定何如。
送僧無等遊華亭
作者：戴表元
朝代：宋

華亭是我曾遊處，記憶端然不作疏。
地带三吳猶壯麗，人經二陸自詩書。
輕身羨爾能隨鶴，薄味從來不爲魚。
未卜西遊時遠近，道成相問定何如。
送双溪汪和仲往象山见周使君兄弟
作者：戴表元
朝代：宋
体裁：五言律诗

五马天边外，双凫海上翁。白头真避地，黄卷旧趋风。岁月搜诗老，山林把酒同。漂零谁得去，羡子逐飞鸿。
送双溪汪和仲往象山见周使君兄弟
作者：戴表元
朝代：宋

五马天边外，双鳬海上翁。
白头真避地，黄卷旧趋风。
岁月搜诗老，山林把酒同。
漂零谁得去，羡子逐飞鸿。
送叶伯几赴奉化录
作者：戴表元
朝代：宋
体裁：古风

君不见东海狞龙子，学飞便逐风云起。又不见西域豪马驹，堕地一日能驰驱。叶家翁季亦如此，一经接武成师儒。毛锥如风腹如笥，快书疾读三千字。颇闻曾下仲举榻，不为频通祢衡刺。台书翩翩江上来，吾州自古多贤才。裹琴携砚速相就，为子归扫山中莱。
送同年潘昌朝
作者：戴表元
朝代：宋
体裁：七言律诗

客路秋深又送迎，狂歌烂饮慰飘零。风前数发茎茎白，马上看山段段青。古穴无丹生洞气，高林有鹤避潮腥。明年更欲三茅去，拟借新笺道德经。
送同年潘昌朝
作者：戴表元
朝代：宋

客路秋深又送迎，狂歌烂饮慰飘零。
风前数髮茎茎白，马上看山段段青。
古穴无丹生洞气，高林有鹤避潮腥。
明年更欲三茅去，拟借新笺道德经。
送同年潘昌朝
作者：戴表元
朝代：宋

客路秋深又送迎，狂歌爛飲慰飄零。
風前數髮莖莖白，馬上看山段段青。
古穴無丹生洞氣，高林有鶴避潮腥。
明年更欲三茅去，擬借新牋道德經。
送官归作
作者：戴表元
朝代：宋

生世悔识字，祝身如野农。
勤劳养尊老，膳味日可重。
晨刍熟新黍，耕林有过从。
行吟聆松籁，此乐踰歌钟。
送官歸作
作者：戴表元
朝代：宋

生世悔識字，祝身如野農。
勤勞養尊老，膳味日可重。
晨芻熟新黍，耕林有過從。
行吟聆松籟，此樂踰歌鍾。
送徐生仁榮侍親遊山
作者：戴表元
朝代：宋

早識梁松拜，居成潘岳遊。
一年歸雁雨，四月落花秋。
溪味凉供酒，山聲晝入舟。
歸來停新語，莫但作吳謳。
送徐生仁荣侍亲游山
作者：戴表元
朝代：宋
体裁：五言律诗

早识梁松拜，居成潘岳游。一年归雁雨，四月落花秋。溪味凉供酒，山声昼入舟。归来停新语，莫但作吴讴。
送旨上人西湖并寄邓善之
作者：戴表元
朝代：宋
体裁：七言律诗

闻说西湖也自怜，君游更傍早春天。六桥水暖初杨柳，三竺山深未杜鹃。旧壁草生寻旧刻，新岩茶熟试新泉。城中新友须相觅，西蜀遗儒解草玄。
送旨上人西湖并寄鄧善之
作者：戴表元
朝代：宋

聞說西湖也自憐，君遊更傍早春天。
六橋水暖初楊柳，三竺山深未杜鵑。
舊壁草生尋舊刻，新岩茶熟試新泉。
城中新友須相覓，西蜀遺儒解草玄。
送柯以善自杭游鄂
作者：戴表元
朝代：宋

江汉天风日夜清，君游何处濯尘缨。
云从鹦鹉洲前出，月在凤皇山上明。
已羡经籝吴士艷，行看词笔楚人惊。
残荪剩芷将何用，归日分张与后生。
送柯以善自杭游鄂
作者：戴表元
朝代：宋
体裁：七言律诗

江汉天风日夜清，君游何处濯尘缨。云从鹦鹉洲前出，月在凤皇山上明。已羡经籯吴士艳，行看词笔楚人惊。残荪剩芷将何用，归日分张与后生。
送柯以善自杭遊鄂
作者：戴表元
朝代：宋

江漢天風日夜清，君遊何處濯塵纓。
雲從鸚鵡洲前出，月在鳳皇山上明。
已羨經籝吳士艷，行看詞筆楚人驚。
殘蓀賸芷將何用，歸日分張與後生。
送砥平石过天竺兼简邓善之
作者：戴表元
朝代：宋
体裁：七言律诗

闻说西湖也自怜，君行更是早春天。六桥水暖初杨柳，三竺山深未杜鹃。旧壁苔生寻旧刻，新岩茶熟试新泉。城中诸友须相觅，西蜀遗儒解草玄。
送程敬叔教諭赴建平
作者：戴表元
朝代：宋

爾之王父東諸侯，朱門行馬高修修。
嚴君家學又繼美，年少鄉書推上游。
我生苦晚百無益，猶及步趨陳太丘。
飄零不死見三世，爾復預此能言流。
風神清羸談炙轂，生理蕭條書汗牛。
今年別我忽遠役，天馬放靶難停留。
問渠何官縣博士，橫山之西江東陬。
此邦固是吳楚會，風淳土朴衣冠稠。
亦聞岩谷多古跡，最喜道途稀使騶。
公堂講罷看山坐，香鼎茶鐺相勸酬。
熱官千騎豈不好，白日公庭愁督郵。
飲水茹藥善自愛，歲晚相期釣滄洲。
送程敬叔教谕赴建平
作者：戴表元
朝代：宋
体裁：古风

尔之王父东诸侯，朱门行马高修修。严君家学又继美，年少乡书推上游。我生苦晚百无益，犹及步趋陈太丘。飘零不死见三世，尔复预此能言流。风神清羸谈炙毂，生理萧条书汗牛。今年别我忽远役，天马放靶难停留。问渠何官县博士，横山之西江东陬。此邦固是吴楚会，风淳土朴衣冠稠。亦闻岩谷多古迹，最喜道途稀使驺。公堂讲罢看山坐，香鼎茶铛相劝酬。热官千骑岂不好，白日公庭愁督邮。饮水茹药善自爱，岁晚相期钓沧洲。
送程敬叔教谕赴建平
作者：戴表元
朝代：宋

尔之王父东诸侯，朱门行马高修修。
严君家学又继美，年少乡书推上游。
我生苦晚百无益，犹及步趋陈太丘。
飘零不死见三世，尔復预此能言流。
风神清羸谈炙毂，生理萧条书汗牛。
今年别我忽远役，天马放靶难停留。
问渠何官县博士，横山之西江东陬。
此邦固是吴楚会，风淳土朴衣冠稠。
亦闻岩谷多古迹，最喜道途稀使驺。
公堂讲罢看山坐，香鼎茶铛相劝酬。
热官千骑岂不好，白日公庭愁督邮。
饮水茹药善自爱，岁晚相期钓沧洲。
送穹上人还里
作者：戴表元
朝代：宋
体裁：五言律诗

但得扁舟便，春风处处行。定中三竺月，禅外五言城。海角雕胡饭，山畦玉版羹。清缘倘相就，谈笑解尘缨。
送穹上人還里
作者：戴表元
朝代：宋

但得扁舟便，春風處處行。
定中三竺月，禪外五言城。
海角雕胡飯，山畦玉版羹。
清緣倘相就，談笑解塵纓。
送罗学正赴歙
作者：戴表元
朝代：宋
体裁：五言律诗

文公汤沐邑，子去作儒官。马首千峰秀，莺声二月寒。山禽攒俸纳，溪友借书看。近日科名阔，青云上不难。
送罗学正赴歙
作者：戴表元
朝代：宋

文公汤沐邑，子去作儒官。
马首千峰秀，鶑声二月寒。
山禽攒俸纳，溪友借书看。
近日科名阔，青云上不难。
送羅學正赴歙
作者：戴表元
朝代：宋

文公湯沐邑，子去作儒官。
馬首千峰秀，鶑聲二月寒。
山禽攢俸納，溪友借書看。
近日科名闊，青雲上不難。
送葉伯幾赴奉化錄
作者：戴表元
朝代：宋

君不見東海獰龍子，學飛便逐風雲起。
又不見西域豪馬駒，墮地一日能馳驅。
葉家翁季亦如此，一經接武成師儒。
毛錐如風腹如笥，快書疾讀三千字。
頗聞曾下仲舉榻，不爲頻通禰衡刺。
臺書翩翩江上來，吾州自古多賢才。
裹琴携硯速相就，爲子歸掃山中萊。
送袁季源之婺州因简范经历
作者：戴表元
朝代：宋

为山不愿高，为水不愿深。水深蛟龙集，山高虎豹蹲。我有避人法，终日衣冠林。煌煌钱塘城，游尘昼为阴。岂无青云交，难在相知心。岂弟袁大夫，寒窗理闲琴。峻坂为牛力，炎天九秋襟。胶漆四十年，龆龀以至今。天欲饥饿我，使子无黄金。劝仕拙不谐，驱耕弱难任。低回向谁门，后生气骎骎。今晨积潦霁，乌乌有好音。约我共行役，东平步嵚嵚。皎皎婺女精，瀰瀰双溪浔。台有白马生，风棱共萧森。文林惜妄动，动必向所钦。吾评古毛义，志行近骞参。公府许辟召，屈身非禄淫。斯人我知旧，长髯善？吟。穴蚁梦离合，风花命浮沉。往者纳千贽，终然遗一簪。欲行又不得，出门失前禽。子往再拜问，何由振聋喑。
送袁季源之婺州因简范经历
作者：戴表元
朝代：宋
体裁：古风

为山不愿高，为水不愿深。水深蛟龙集，山高虎豹蹲。我有避人法，终日衣冠林。煌煌钱塘城，游尘昼为阴。岂无青云交，难在相知心。岂弟袁大夫，寒窗理闲琴。峻坂为牛力，炎天九秋襟。胶漆四十年，龆龀以至今。天欲饥饿我，使子无黄金。劝仕拙不谐，驱耕弱难任。低回向谁门，后生气骎骎。今晨积潦霁，乌乌有好音。约我共行役，东平步嵚嵚。皎皎婺女精，瀰瀰双溪浔。台有白马生，风棱共萧森。文林惜妄动，动必向所钦。吾评古毛义，志行近骞参。公府许辟召，屈身非禄淫。斯人我知旧，长髯善�吟。穴蚁梦离合，风花命浮沉。往者纳千贽，终然遗一簪。欲行又不得，出门失前禽。子往再拜问，何由振聋喑。
送袁季源之婺州因简范经历
作者：戴表元
朝代：宋

为山不愿高，为水不愿深。
水深蛟龙集，山高虎豹蹲。
我有避人法，终日衣冠林。
煌煌钱塘城，游尘昼为阴。
岂无青云交，难在相知心。
岂弟袁大夫，寒窗理闲琴。
峻坂为牛力，炎天九秋襟。
胶漆四十年，龆龀以至今。
天欲饥饿我，使子无黄金。
劝仕拙不谐，驱耕弱难任。
低回向谁门，后生气骎骎。
今晨积潦霁，乌乌有好音。
约我共行役，东平步嵚嵚。
皎皎婺女精，瀰瀰双溪浔。
台有白马生，风棱共萧森。
文林惜妄动，动必向所钦。
吾评古毛义，志行近骞参。
公府许辟召，屈身非禄淫。
斯人我知旧，长髯善𠱐吟。
穴蚁梦离合，风花命浮沉。
往者纳千贽，终然遗一簪。
欲行又不得，出门失前禽。
子往再拜问，何由振聋喑。
送袁季源之婺州因簡范經歷
作者：戴表元
朝代：宋

爲山不願高，爲水不願深。
水深蛟龍集，山高虎豹蹲。
我有避人法，終日衣冠林。
煌煌錢塘城，游塵晝爲陰。
豈無青雲交，難在相知心。
豈弟袁大夫，寒窗理閑琴。
峻坂爲牛力，炎天九秋襟。
膠漆四十年，齠齔以至今。
天欲饑餓我，使子無黄金。
勸仕拙不諧，驅耕弱難任。
低回向誰門，後生氣駸駸。
今晨積潦霽，烏烏有好音。
約我共行役，東平步嶔嶔。
皎皎婺女精，瀰瀰雙溪潯。
臺有白馬生，風稜共蕭森。
文林惜妄動，動必向所欽。
吾評古毛義，志行近騫參。
公府許辟召，屈身非祿淫。
斯人我知舊，長髯善𠱐吟。
穴蟻夢離合，風花命浮沉。
往者納千贄，終然遺一簪。
欲行又不得，出門失前禽。
子往再拜問，何由振聾喑。
送謝教諭
作者：戴表元
朝代：宋

聞說龍泉縣，儒風最可人。
墨池千澗縮，石室四山鄰。
北學中連剡，南音漸带閩。
峨冠作賓客，罄折不須頻。
送谢教谕
作者：戴表元
朝代：宋
体裁：五言律诗

闻说龙泉县，儒风最可人。墨池千涧缩，石室四山邻。北学中连剡，南音渐带闽。峨冠作宾客，罄折不须频。
送鄉友林耕道往信州因寄李明通
作者：戴表元
朝代：宋

盧公全盛時，桃李何紛紛。
冠蓋蔽白日，談笑起青雲。
林翁我鄉曲，同業又同門。
如何三十年，白頭始相聞。
全家作楚鬼，隻影窮江源。
起手問曲折，口澀不肯言。
寧非衣食牽，猶頼齒頰存。
歎此皆有數，吾書已云云。
下盡浮世塵，上通先天根。
事來即順受，不得勞悲欣。
我老耕破硯，百錢混人群。
聽之如飲醇，油油至微醺。
所恨各有役，東帆復西轅。
平生李元禮，歸爲致寒暄。
送鄉同舍黄君賞謁陳提學
作者：戴表元
朝代：宋

六館賦聲在，五陵遊伴稀。
如何趨仕版，猶自著儒衣。
春晚鶑羞語，城寒花慢飛。
江湖陳仲舉，相見肯空歸。
送陈养晦教谕之象山
作者：戴表元
朝代：宋
体裁：五言律诗

闻说横经处，潭潭坐翠微。开窗见日出，拂席有云飞。药市山山古，鱼餐水水肥。新篇应烂熳，休遣递筒稀。
送陈养晦谒阆风舒先生四首
作者：戴表元
朝代：宋

嚼雪餐冰二十年，空山日月自风烟。从君识尽搜诗法，不透芗岩不是仙。大篇无法须自悟，小语有益最难寻。祇今人嫌此老谑，后来追忆直千金。大冠襜袂走纷纷，对面可容三斗尘。便令眼识天下士，此子已胜寻常人。无诗莫入阆风里，到却阆风那有诗。拾取松风作新曲，归来时向梦中吹。
送陈养晦谒阆风舒先生四首·其一
作者：戴表元
朝代：宋
体裁：七言绝句

嚼雪餐冰二十年，空山日月自风烟。从君识尽搜诗法，不透芗岩不是仙。
送陈养晦谒阆风舒先生四首·其三
作者：戴表元
朝代：宋
体裁：七言绝句

大冠襜袂走纷纷，对面可容三斗尘。便令眼识天下士，此子已胜寻常人。
送陈养晦谒阆风舒先生四首·其二
作者：戴表元
朝代：宋
体裁：七言绝句

大篇无法须自悟，小语有益最难寻。祇今人嫌此老谑，后来追忆直千金。
送陈养晦谒阆风舒先生四首·其四
作者：戴表元
朝代：宋
体裁：七言绝句

无诗莫入阆风里，到却阆风那有诗。拾取松风作新曲，归来时向梦中吹。
送陈养晦赴松阳校官
作者：戴表元
朝代：宋
体裁：古风

书生不用世，什九隐儒官。抱璞岂不佳，居贫良独难。陈子剡中秀，盛年早弹冠。尝搴丹丘云，亦窥沧海澜。仙真愿喜笑，鱼龙从盘桓。天风一吹激，却步赤松关。谅子太宇定，悠然置悲欢。但令怀居辈，极目劳追扳。
送陈养晦赴松阳校官
作者：戴表元
朝代：宋

书生不用世，什九隠儒官。
抱璞岂不佳，居贫良独难。
陈子剡中秀，盛年早弹冠。
尝搴丹丘云，亦窥沧海澜。
仙真愿喜笑，鱼龙从盘桓。
天风一吹激，却步赤松关。
谅子太宇定，悠然置悲欢。
但令怀居辈，极目劳追扳。
送陈彦恂北上兼简李奇卿学士
作者：戴表元
朝代：宋
体裁：七言律诗

天末翛翛起画舲，骊歌清切也堪听。十年夜雨头垂白，万里春风草又青。莫恋皋比专鲁席，终须豸角瑞尧庭。平生短李江南杰，今作文昌第几星。
送陳彥恂北上兼簡李奇卿學士
作者：戴表元
朝代：宋

天末翛翛起畫舲，驪歌清切也堪聽。
十年夜雨頭垂白，萬里春風草又青。
莫戀皋比專魯席，終須豸角瑞堯庭。
平生短李江南傑，今作文昌第幾星。
送陳養晦教諭之象山
作者：戴表元
朝代：宋

聞說橫經處，潭潭坐翠微。
開窗見日出，拂席有雲飛。
藥市山山古，魚餐水水肥。
新篇應爛熳，休遣遞筒稀。
送陳養晦謁閬風舒先生四首·其一
作者：戴表元
朝代：宋

嚼雪餐冰二十年，空山日月自風烟。
從君識盡搜詩法，不透薌岩不是仙。
送陳養晦謁閬風舒先生四首·其三
作者：戴表元
朝代：宋

大冠襜袂走紛紛，對面可容三斗塵。
便令眼識天下士，此子已勝尋常人。
送陳養晦謁閬風舒先生四首·其二
作者：戴表元
朝代：宋

大篇無法須自悟，小語有益最難尋。
祇今人嫌此老謔，後來追憶直千金。
送陳養晦謁閬風舒先生四首·其四
作者：戴表元
朝代：宋

無詩莫入閬風里，到却閬風那有詩。
拾取松風作新曲，歸來時向夢中吹。
送陳養晦赴松陽校官
作者：戴表元
朝代：宋

書生不用世，什九隠儒官。
抱璞豈不佳，居貧良獨難。
陳子剡中秀，盛年早彈冠。
嘗搴丹丘雲，亦窺滄海瀾。
仙真願喜笑，魚龍從盤桓。
天風一吹激，却步赤松關。
諒子太宇定，悠然置悲歡。
但令懷居輩，極目勞追扳。
送雙溪汪和仲往象山見周使君兄弟
作者：戴表元
朝代：宋

五馬天邊外，雙鳬海上翁。
白頭真避地，黄卷舊趨風。
歲月搜詩老，山林把酒同。
漂零誰得去，羨子逐飛鴻。
逢翁舜咨
作者：戴表元
朝代：宋
体裁：五言律诗

相逢浑不觉，祗似宛陵贫。袅袅花骄客，潇潇雨净春。借书消茗困，索句写梅真。此去青云上，知君有几人。
逢翁舜咨
作者：戴表元
朝代：宋

相逢渾不覺，祗似宛陵貧。
裊裊花驕客，瀟瀟雨淨春。
借書消茗困，索句寫梅真。
此去青雲上，知君有幾人。
遊登袋寺寺出茶筍甚佳獨無杜鵑·其一
作者：戴表元
朝代：宋

苦雨忽相貸，名山難久孤。
春泉新雀舌，野苑嫩龍鬚。
土宇錢王日，風烟釋氏徒。
行人逢不問，松吹自傳呼。
遊登袋寺寺出茶筍甚佳獨無杜鵑·其二
作者：戴表元
朝代：宋

路絕猶人跡，山空惟水聲。
如何芳樹裏，不著杜鵑鳴。
筍市層層出，苗田寸寸耕。
緇流太清朴，亭榭不標名。
遊西峰
作者：戴表元
朝代：宋

山迴水抱西峰寺，二十年前日日來。
一出居然負丘壑，深藏還此遠風埃。
農樵識面逢多問，魚鳥知心見不猜。
家世剡人須住剡，相尋未識百千回。
遊陽明一洞天呈王理得諸君
作者：戴表元
朝代：宋

禹穴蒼茫不可探，人傳靈笈鎖烟嵐。
初晴鶴點青邊嶂，欲雨龍移黑處潭。
北斗齋壇天寂寂，東風仙洞草毿毿。
堪憐尹叟非關吏，猶向江南逐老聃。
過姑蘇
作者：戴表元
朝代：宋

水天彌望接青蕪，雲氣漫漫近又無。
一色好風三百里，挂帆安坐過姑蘇。
過應浩然先生墓
作者：戴表元
朝代：宋

人間萬卷龐眉老，眼見堂堂入草萊。
行客須當下馬過，故交誰復裹雞來。
山花不語如聽講，溪水無情自薦哀。
猶勝黄金買碑碣，百年名字已烟埃。
過清凉寺王參預墓下
作者：戴表元
朝代：宋

江左風流廊廟人，荒境拋與梵宮鄰。
多年羊虎猶眠石，敗壁貂蟬祇貯塵。
萬古雲山同白骨，一庭花木目青春。
永思陵下猶凄切，廢屋酸風吹野薪。
過鄮山祠塾作
作者：戴表元
朝代：宋

滄江城闊三叉口，白日弦歌數畝宮。
猶有祠宮舊楊柳，向人離立管春風。
道桐川欲訪梅右司不知其處
作者：戴表元
朝代：宋

桐川瀟灑處，面面碧芙蓉。
峻塔當關獨，清溪抱郭重。
市多吳客語，祠有漢時封。
欲覓梅仙去，知藏第幾峰。
道桐川欲访梅右司不知其处
作者：戴表元
朝代：宋
体裁：五言律诗

桐川潇洒处，面面碧芙蓉。峻塔当关独，清溪抱郭重。市多吴客语，祠有汉时封。欲觅梅仙去，知藏第几峰。
道衡书寄求诗
作者：戴表元
朝代：宋
体裁：五言律诗

烈士蹈东海，公仍归白云。龙藏谁顾蜕，鹤去不随群。道貌青难写，香风远自闻。人间尘垢子，羞读径山文。
道衡書寄求詩
作者：戴表元
朝代：宋

烈士蹈東海，公仍歸白雲。
龍藏誰顧蛻，鶴去不隨群。
道貌青難寫，香風遠自聞。
人間塵垢子，羞讀徑山文。
達觀亭歌爲建康徐氏作
作者：戴表元
朝代：宋

天風颯爽巖曦開，雲溪縈環芳樹來。
林棲島處眼未識，何人擇勝誅荒萊。
仙跡著人清辟易，徐郎襟懷趙郎筆。
經營須通山鬼意，開鑿曾煩祖龍力。
高亭一區尤絕塵，滄浪捧足芙蓉雲。
憑危醉歌敞花氣，九衢塵土何紛紛。
客來問名名達觀，對此心情轉蕭散。
想見千秋爭戰場，只把雲霞眼中換。
浮名絆人茲可憐，飛鴉落日釣窗前。
何時真脫塵纓去，我自網魚君刺船。
邀陈氏子饭归似铜山珣老
作者：戴表元
朝代：宋
体裁：古风

饭子山下麦，羹以山上笋。笋坚烦齿牙，麦粝哽喉吻。相邀岂云厚，竟去良不忍。林园隐趣出，鱼稻秋事近。短歌讯而翁，赠子以一哂。
邀陈氏子饭归似铜山珣老
作者：戴表元
朝代：宋

饭子山下麦，羹以山上笋。
笋坚烦齿牙，麦粝哽喉吻。
相邀岂云厚，竟去良不忍。
林园隠趣出，鱼稻秋事近。
短歌讯而翁，赠子以一哂。
邀陳氏子飯歸似銅山珣老
作者：戴表元
朝代：宋

飯子山下麥，羹以山上笋。
笋堅煩齒牙，麥糲哽喉吻。
相邀豈云厚，竟去良不忍。
林園隠趣出，魚稻秋事近。
短歌訊而翁，贈子以一哂。
邑中滞雨示陈贵白
作者：戴表元
朝代：宋
体裁：七言律诗

犹及相逢鬓未华，故乡春尽不须嗟。园林处处生新草，风雨年年送落花。高树昼寒归有鸟，小溪湍急走如蛇。方知傲世不在隐，高枕北窗闻打衙。
邑中滞雨示陈贵白
作者：戴表元
朝代：宋

犹及相逢鬓未华，故乡春尽不须嗟。
园林处处生新草，风雨年年送落花。
高树昼寒归有鸟，小溪湍急走如蛇。
方知傲世不在隠，高枕北窗闻打衙。
邑中滯雨示陳貴白
作者：戴表元
朝代：宋

猶及相逢鬢未華，故鄉春盡不須嗟。
園林處處生新草，風雨年年送落花。
高樹晝寒歸有鳥，小溪湍急走如蛇。
方知傲世不在隠，高枕北窗聞打衙。
邻友疫
作者：戴表元
朝代：宋
体裁：五言律诗

岁恶灾妖炽，人穷性命轻。如何赤发鬼，亦及白眉生。忍楚尝亲药，停哀写子旌。乡邻拘俗忌，哭吊并无声。
邻友疫
作者：戴表元
朝代：宋

岁恶灾妖炽，人穷性命轻。
如何赤髮鬼，亦及白眉生。
忍楚尝亲药，停哀写子旌。
乡邻拘俗忌，哭弔并无声。
邻友陈养直请赋山心楼
作者：戴表元
朝代：宋
体裁：古风

诸峰何盘盘，四起如帷墙。试问客主谁，兹楼山中央。面势既环合，结构欲飞翔。我来名山心，一笑借胡床。左手南风弦，右手北斗浆。山灵亦我笑，夜梦车两厢。一坐三十秋，林篁郁相望。花鸟天语默，烟云野行藏。开通勿障蔽，百世敢遗忘。
邻友陈养直请赋山心楼
作者：戴表元
朝代：宋

诸峰何盘盘，四起如帷墙。
试问客主谁，兹楼山中央。
面势既环合，结构欲飞翔。
我来名山心，一笑借胡床。
左手南风絃，右手北斗浆。
山灵亦我笑，夜梦车两厢。
一坐三十秋，林篁鬰相望。
花鸟天语默，烟云野行藏。
开通勿障蔽，百世敢遗忘。
邻峰
作者：戴表元
朝代：宋

霜严火炬青，月澹两峰白。
堂堂夜行谁，邻峰贩醝客。
贩醝事且止，归农收又薄。
技击习鞭挝，鲜肥愤烹炙。
外虽刑宪拘，内实饥困迫。
鹿穷有狂奔，虎毙犹恐掷。
如何陇上豪，坐作沟中瘠。
世无卓鲁化，名在跖蹻籍。
感叹重徊徨，羁危转惊赤。
邻峰
作者：戴表元
朝代：宋
体裁：古风

霜严火炬青，月澹两峰白。堂堂夜行谁，邻峰贩醝客。贩醝事且止，归农收又薄。技击习鞭挝，鲜肥愤烹炙。外虽刑宪拘，内实饥困迫。鹿穷有狂奔，虎毙犹恐掷。如何陇上豪，坐作沟中瘠。世无卓鲁化，名在蹠蹻籍。感叹重徊徨，羁危转惊赤。
鄉君子肯堂董君分教貴溪作詩奉寄
作者：戴表元
朝代：宋

舟車赤日千餘里，筆硯清風二百年。
開口人知宗洛派，舉頭身欲近閩天。
絺袍凉擁松皮几，桂酒春浮藥玉船。
猶有英髦卧空谷，閒將名字訪華顛。
鄞城火后见光远
作者：戴表元
朝代：宋
体裁：五言律诗

火后丘墟市，兵前风雨春。那知携手地，俱是皱眉人。海柳吟犹弱，山莺听未真。明朝各分路，何处避风尘。
鄞城火后见光远
作者：戴表元
朝代：宋

火后丘墟市，兵前风雨春。
那知携手地，俱是皱眉人。
海柳吟犹弱，山鶑听未真。
明朝各分路，何处避风尘。
鄞城火後見光遠
作者：戴表元
朝代：宋

火後丘墟市，兵前風雨春。
那知携手地，俱是皺眉人。
海柳吟猶弱，山鶑聽未真。
明朝各分路，何處避風塵。
鄞塘田家
作者：戴表元
朝代：宋

經秋心事轉衰頹，客舍山村病眼開。
識路牛羊緣坂過，通家燕雀下簷來。
饑從野榼分蔬飯，渴指鄰帘貰黍醅。
世事百年誰較是，髯公鼻息晝如雷。
鄞塘田家
作者：戴表元
朝代：宋
体裁：七言律诗

经秋心事转衰颓，客舍山村病眼开。识路牛羊缘坂过，通家燕雀下檐来。饥从野榼分蔬饭，渴指邻帘贳黍醅。世事百年谁较是，髯公鼻息昼如雷。
鄰友疫
作者：戴表元
朝代：宋

歲惡災妖熾，人窮性命輕。
如何赤髮鬼，亦及白眉生。
忍楚嘗親藥，停哀寫子旌。
鄉鄰拘俗忌，哭弔並無聲。
鄰友陳養直請賦山心樓
作者：戴表元
朝代：宋

諸峰何盤盤，四起如帷牆。
試問客主誰，茲樓山中央。
面勢既環合，結構欲飛翔。
我來名山心，一笑借胡牀。
左手南風絃，右手北斗漿。
山靈亦我笑，夜夢車兩廂。
一坐三十秋，林篁鬰相望。
花鳥天語默，烟雲野行藏。
開通勿障蔽，百世敢遺忘。
鄰峰
作者：戴表元
朝代：宋

霜嚴火炬青，月澹兩峰白。
堂堂夜行誰，鄰峰販醝客。
販醝事且止，歸農收又薄。
技擊習鞭撾，鮮肥憤烹炙。
外雖刑憲拘，內實饑困迫。
鹿窮有狂奔，虎斃猶恐擲。
如何隴上豪，坐作溝中瘠。
世無卓魯化，名在跖蹻籍。
感歎重徊徨，羈危轉驚赤。
酬陈秀才
作者：戴表元
朝代：宋
体裁：七言绝句

一春一百二十日，日日开眉得几人。直与破除风雨去，今年浑似不添春。
酬陳秀才
作者：戴表元
朝代：宋

一春一百二十日，日日開眉得幾人。
直與破除風雨去，今年渾似不添春。
醉歌贈袁茂才
作者：戴表元
朝代：宋

君休呫囁語，我欲顛狂歌。
君語雖工不可多，我歌顛狂如我何。
君不見蘇季子，腰橫六印車如水，奇禍一朝生口齒。
又不見朱買臣，朱綬煌煌不庇身，不如會稽喑啞人。
南山山頭北山下，亦有騎牛唱歌者。
行人不訶官不問，歌罷牛歸卧牛舍。
我歌屬君君爲歌，桃花醉面春風和。
君歌不成春亦老，虛客江城車馬道。
明日酒醒應絕倒，剡源溪上看芳草。
醉歌赠袁茂才
作者：戴表元
朝代：宋
体裁：古风

君休呫嗫语，我欲颠狂歌。君语虽工不可多，我歌颠狂如我何。君不见苏季子，腰横六印车如水，奇祸一朝生口齿。又不见朱买臣，朱绶煌煌不庇身，不如会稽喑哑人。南山山头北山下，亦有骑牛唱歌者。行人不诃官不问，歌罢牛归卧牛舍。我歌属君君为歌，桃花醉面春风和。君歌不成春亦老，虚客江城车马道。明日酒醒应绝倒，剡源溪上看芳草。
采藤行
作者：戴表元
朝代：宋
体裁：古风

君不见四明山下寒无粮，九月种麦五月尝。一春辛苦无别业，日日采藤行远冈。山深无虎行不畏，老少分山若相避。忽然遇藤随意斫，手触藤花落如猬。藤多力困一颦呻，对面闻声不见人。日昃将来各休息，妻儿懒拂灶中尘。须臾叩门来海贾，大藤换粮论斛数。小藤输市亦值钱，籴得官粳甜胜乳。明朝满意作晨炊，饱饭入山须晚归。南村种麦空早熟，逐日扃门忍饥哭。
采藤行
作者：戴表元
朝代：宋

君不见四明山下寒无粮，九月种麦五月尝。
一春辛苦无别业，日日采藤行远冈。
山深无虎行不畏，老少分山若相避。
忽然遇藤随意斫，手触藤花落如猬。
藤多力困一颦呻，对面闻声不见人。
日昃将来各休息，妻儿懒拂竈中尘。
须臾叩门来海贾，大藤换粮论斛数。
小藤输市亦值钱，籴得官粳甜胜乳。
明朝满意作晨炊，饱饭入山须晚归。
南村种麦空早熟，逐日扃门忍饥哭。
金陵贈友
作者：戴表元
朝代：宋

虎變龍阡此一時，春風得似舊城池。
宮閒軍賣偷來果，寺廢僧尋斷去碑。
水水魚肥供白鮓，家家蠶熟衣紅絲。
太平尚屬窮詩客，酒賤如泥醉不知。
金陵赠友
作者：戴表元
朝代：宋
体裁：七言律诗

虎变龙阡此一时，春风得似旧城池。宫閒军卖偷来果，寺废僧寻断去碑。水水鱼肥供白鲊，家家蚕熟衣红丝。太平尚属穷诗客，酒贱如泥醉不知。
銅山寺口初見梅花書寄何則顔二首·其一
作者：戴表元
朝代：宋

吳歌楚舞送年華，憶著終還不似家。
今日春風吹夢醒，銅山寺口見梅花。
銅山寺口初見梅花書寄何則顔二首·其二
作者：戴表元
朝代：宋

沙疏石瘦水涓涓，折得梅花費兩年。
更與何人說瀟灑，香中行坐水中眠。
铜山寺口初见梅花书寄何则颜二首
作者：戴表元
朝代：宋

吴歌楚舞送年华，忆著终还不似家。今日春风吹梦醒，铜山寺口见梅花。沙疏石瘦水涓涓，折得梅花费两年。更与何人说潇洒，香中行坐水中眠。
铜山寺口初见梅花书寄何则颜二首·其一
作者：戴表元
朝代：宋

吴歌楚舞送年华，忆着终还不似家。
今日春风吹梦醒，铜山寺口见梅花。
铜山寺口初见梅花书寄何则颜二首·其一
作者：戴表元
朝代：宋
体裁：七言绝句

吴歌楚舞送年华，忆著终还不似家。今日春风吹梦醒，铜山寺口见梅花。
铜山寺口初见梅花书寄何则颜二首·其二
作者：戴表元
朝代：宋
体裁：七言绝句

沙疏石瘦水涓涓，折得梅花费两年。更与何人说潇洒，香中行坐水中眠。
閬風舒先生客居棠溪袁仲素家見示竹簾詩戲作問答二首·其一
作者：戴表元
朝代：宋

剡竹吾問君，班班爲誰設。
一登君子堂，逈與凡界絕。
陂龍鱗故鮮，湘娥淚猶熱。
既能露文章，匠手安得輟。
所憐無可娛，如伴枯禪滅。
千金散紅裙，一鏡垂白髮。
定非夏侯衣，高堂挂秋月。
閬風舒先生客居棠溪袁仲素家見示竹簾詩戲作問答二首·其二
作者：戴表元
朝代：宋

何物非可憐，聿向翁戶設。
翁好詩更佳，蕭然得三絕。
他家少年叢，徒爾歌舞熱。
正如閲優場，未久意先輟。
翁今一室老，高卧百念滅。
湯爐松林風，紙帳梅花雪。
時時有佳客，文字送日月。
闻应德茂先离棠溪有作
作者：戴表元
朝代：宋
体裁：五言律诗

落日芦花雨，行人谷树村。青山时问路，红叶自知门。苜蓿穷诗味，芭蕉醉墨痕。端知弃城市，经席许频温。
阆风舒先生客居棠溪袁仲素家见示竹帘诗戏作问答二首
作者：戴表元
朝代：宋

剡竹吾问君，班班为谁设。一登君子堂，迥与凡界绝。陂龙鳞故鲜，湘娥泪犹热。既能露文章，匠手安得辍。所怜无可娱，如伴枯禅灭。千金散红裙，一镜垂白发。定非夏侯衣，高堂挂秋月。何物非可怜，聿向翁户设。翁好诗更佳，萧然得三绝。他家少年丛，徒尔歌舞热。正如阅优场，未久意先辍。翁今一室老，高卧百念灭。汤炉松林风，纸帐梅花雪。时时有佳客，文字送日月。
阆风舒先生客居棠溪袁仲素家见示竹帘诗戏作问答二首·其一
作者：戴表元
朝代：宋
体裁：古风

剡竹吾问君，班班为谁设。一登君子堂，迥与凡界绝。陂龙鳞故鲜，湘娥泪犹热。既能露文章，匠手安得辍。所怜无可娱，如伴枯禅灭。千金散红裙，一镜垂白发。定非夏侯衣，高堂挂秋月。
阆风舒先生客居棠溪袁仲素家见示竹帘诗戏作问答二首·其一
作者：戴表元
朝代：宋

剡竹吾问君，班班为谁设。
一登君子堂，逈与凡界绝。
陂龙鳞故鲜，湘娥泪犹热。
既能露文章，匠手安得辍。
所怜无可娱，如伴枯禅灭。
千金散红裙，一镜垂白髮。
定非夏侯衣，高堂挂秋月。
阆风舒先生客居棠溪袁仲素家见示竹帘诗戏作问答二首·其二
作者：戴表元
朝代：宋
体裁：古风

何物非可怜，聿向翁户设。翁好诗更佳，萧然得三绝。他家少年丛，徒尔歌舞热。正如阅优场，未久意先辍。翁今一室老，高卧百念灭。汤炉松林风，纸帐梅花雪。时时有佳客，文字送日月。
陆君采都目入闽
作者：戴表元
朝代：宋
体裁：七言律诗

趋闽渐近解闽吟，公子来时夏欲深。捲地翠棚榕树驿，漫天红锦荔枝林。官庖隽永多珍脍，野语啁嘲有怪禽。风物自佳难逗遛，浙江归棹待相寻。
陈公哲梅花百咏
作者：戴表元
朝代：宋

梅下故人呼不应，石桥溪寺水泠泠。回头听得陈惊坐，一似春风吹梦醒。雪后西湖空碧波，酒徒消散也无多。白头醒眼春风里，奈此梅花百咏何。
陈公哲梅花百咏·其一
作者：戴表元
朝代：宋
体裁：七言绝句

梅下故人呼不应，石桥溪寺水泠泠。回头听得陈惊坐，一似春风吹梦醒。
陈公哲梅花百咏·其二
作者：戴表元
朝代：宋

雪后西湖空碧波，酒徒消散也无多。
白头醒眼春风裏，奈此梅花百咏何。
陈公哲梅花百咏·其二
作者：戴表元
朝代：宋
体裁：七言绝句

雪后西湖空碧波，酒徒消散也无多。白头醒眼春风里，奈此梅花百咏何。
陈无逸张仲实皆授徒城中相望遣闷小诗往问
作者：戴表元
朝代：宋
体裁：七言律诗

閒身不用苦咨嗟，随分风流阅岁华。白日垂帘同卖卜，清流岸帻胜趋衙。飞书漆椠诗无草，夹注高檠眼未花。更喜芳邻连二妙，时时衿佩问东家。
陈无逸张仲实皆授徒城中相望遣闷小诗往问
作者：戴表元
朝代：宋

閒身不用苦咨嗟，随分风流阅岁华。
白日垂帘同卖卜，清流岸帻胜趋衙。
飞书漆椠诗无草，夹註高檠眼未花。
更喜芳邻连二妙，时时衿佩问东家。
陈无逸教谕赴攸州
作者：戴表元
朝代：宋
体裁：七言律诗

白露西风湘水清，苍霞南岳晚天明。离家休说三千里，行道新看第一程。橘味熟来思母遗，草名疑处教儿评。人生谁是安居者，早拾貂蝉映父兄。
陈晦父赴铨十三韵
作者：戴表元
朝代：宋
体裁：古风

古人取远士，得一以为豪。江左贡千百，选抡今始劳。占对混童厮，趋跄偕吏曹。以兹寓绳准，弃髓索皮毛。遂乃考卷业，成文喧诵号。其次严保举，虚牍相笼叨。富儒坐可得，贫儒走滔滔。有司见其然，厌贱如蓬蒿。谁知真儒者，百黜宁不遭。陈生青紫门，佐书越江皋。秩满在选中，家寒无所操。虞翻显凭易，买臣进缘骚。吴士例则然，且毋衒名高。
陈秀才问诗于余次韵赠之
作者：戴表元
朝代：宋
体裁：七言律诗

秋半说诗秋又阑，觅从忘处更哦看。不妨味熟心自悟，祗恐业成身转寒。窍木野风天倡和，崩溪怪石鬼镌刊。扳君更上最高顶，莫羡千金游子鞍。
陈茂阳书监赴史氏塾
作者：戴表元
朝代：宋
体裁：古风

青天碎浮云，飘落随长风。当年江海心，聚散岂谓同。我发春霰白，君颜秋树红。各将飞腾具，坐受穷困攻。怀书更何罪，暴客岁不容。数夕稍振发，共语凉天中。天明换颜色，囊瓢赴群童。此事本下策，改道无所从。犹胜古侠士，侩牛市廧东。
陈茂阳书监赴史氏塾
作者：戴表元
朝代：宋

青天碎浮云，飘落随长风。
当年江海心，聚散岂谓同。
我髮春霰白，君颜秋树红。
各将飞腾具，坐受穷困攻。
怀书更何罪，暴客岁不容。
数夕稍振发，共语凉天中。
天明换颜色，囊瓢赴群童。
此事本下策，改道无所从。
犹胜古侠士，侩牛市廧东。
陪阮使君游玉几
作者：戴表元
朝代：宋

花满车茵酒满船，乱云堆裏访枯禅。
林深何处无芳草，人静有时闻杜鹃。
神屋画飞青䃸磹，灵潭阴罩赤蛇蜒。
居然悟得松风梦，回首庐山二十年。
陪阮使君游玉几
作者：戴表元
朝代：宋
体裁：七言律诗

花满车茵酒满船，乱云堆里访枯禅。林深何处无芳草，人静有时闻杜鹃。神屋画飞青䃸磹，灵潭阴罩赤蛇蜒。居然悟得松风梦，回首庐山二十年。
陪阮使君遊玉几
作者：戴表元
朝代：宋

花滿車茵酒滿船，亂雲堆裏訪枯禪。
林深何處無芳草，人靜有時聞杜鵑。
神屋畫飛青䃸磹，靈潭陰罩赤蛇蜒。
居然悟得松風夢，回首廬山二十年。
陳公哲梅花百詠·其一
作者：戴表元
朝代：宋

梅下故人呼不應，石橋溪寺水泠泠。
回頭聽得陳驚坐，一似春風吹夢醒。
陳公哲梅花百詠·其二
作者：戴表元
朝代：宋

雪後西湖空碧波，酒徒消散也無多。
白頭醒眼春風裏，奈此梅花百詠何。
陳晦父赴銓十三韻
作者：戴表元
朝代：宋

古人取遠士，得一以爲豪。
江左貢千百，選掄今始勞。
占對混童廝，趨蹌偕吏曹。
以茲寓繩準，棄髓索皮毛。
遂乃考卷業，成文喧誦號。
其次嚴保舉，虛牘相籠叨。
富儒坐可得，貧儒走滔滔。
有司見其然，厭賤如蓬蒿。
誰知真儒者，百黜寧不遭。
陳生青紫門，佐書越江皋。
秩滿在選中，家寒無所操。
虞翻顯憑易，買臣進緣騷。
吳士例則然，且毋衒名高。
陳無逸張仲實皆授徒城中相望遣悶小詩往問
作者：戴表元
朝代：宋

閒身不用苦咨嗟，隨分風流閲歲華。
白日垂簾同賣卜，清流岸幘勝趨衙。
飛書漆槧詩無草，夾註高檠眼未花。
更喜芳鄰連二妙，時時衿佩問東家。
陳無逸教諭赴攸州
作者：戴表元
朝代：宋

白露西風湘水清，蒼霞南岳晚天明。
離家休說三千里，行道新看第一程。
橘味熟來思母遺，草名疑處教兒評。
人生誰是安居者，早拾貂蟬映父兄。
陳秀才問詩於余次韻贈之
作者：戴表元
朝代：宋

秋半說詩秋又闌，覓從忘處更哦看。
不妨味熟心自悟，祗恐業成身轉寒。
竅木野風天倡和，崩溪怪石鬼鎸刊。
扳君更上最高頂，莫羨千金遊子鞍。
陳茂陽書監赴史氏塾
作者：戴表元
朝代：宋

青天碎浮雲，飄落隨長風。
當年江海心，聚散豈謂同。
我髮春霰白，君顔秋樹紅。
各將飛騰具，坐受窮困攻。
懷書更何罪，暴客歲不容。
數夕稍振發，共語凉天中。
天明換顔色，囊瓢赴群童。
此事本下策，改道無所從。
猶勝古俠士，儈牛市廧東。
陸君采都目入閩
作者：戴表元
朝代：宋

趨閩漸近解閩吟，公子來時夏欲深。
捲地翠棚榕樹驛，漫天紅錦荔枝林。
官庖雋永多珍膾，野語啁嘲有怪禽。
風物自佳難逗遛，浙江歸棹待相尋。
雁南飛
作者：戴表元
朝代：宋

雁南飛，飛且鳴。
我不愛爾絕漢排雲之健翼，愛爾秋來意氣各有適。
江湖萬里同風聲，風聲萬里秋蕭索，山鄉田荒水鄉薄。
不應專爲稻粱來，得飽自住今亦樂。
群飛嘹唳奈爾何，青天茫茫無網羅。
誰知世有苦心者，夜半聞聲悲轉多。
雁南飛，勸爾飛時莫近征婦舍，手觸邊衣添淚下。
更莫飛近貧士屋，絃絕樽空怨悽獨。
雁南飛，飛且止，世事驚人例如此。
我昔扁舟五湖水，年年見爾秋風裏。
如今未斷少年情，一度雁來心一驚。
今年雁來明年去，明年去去江南路。
欲將書寄去邊人，明年認作書回處。
雁南飞
作者：戴表元
朝代：宋

雁南飞，飞且鸣。
我不爱尔绝汉排云之健翼，爱尔秋来意气各有适。
江湖万里同风声，风声万里秋萧索，山乡田荒水乡薄。
不应专为稻粱来，得饱自住今亦乐。
群飞嘹唳奈尔何，青天茫茫无网罗。
谁知世有苦心者，夜半闻声悲转多。
雁南飞，劝尔飞时莫近征妇舍，手触边衣添泪下。
更莫飞近贫士屋，絃绝樽空怨悽独。
雁南飞，飞且止，世事惊人例如此。
我昔扁舟五湖水，年年见尔秋风裏。
如今未断少年情，一度雁来心一惊。
今年雁来明年去，明年去去江南路。
欲将书寄去边人，明年认作书回处。
雁南飞
作者：戴表元
朝代：宋
体裁：古风

雁南飞，飞且鸣，我不爱尔绝汉排云之健翼，爱尔秋来意气各有适。江湖万里同风声，风声万里秋萧索，山乡田荒水乡薄。不应专为稻粱来，得饱自住今亦乐。群飞嘹唳奈尔何，青天茫茫无网罗。谁知世有苦心者，夜半闻声悲转多。雁南飞，劝尔飞时莫近征妇舍，手触边衣添泪下。更莫飞近贫士屋，弦绝樽空怨悽独。雁南飞，飞且止，世事惊人例如此。我昔扁舟五湖水，年年见尔秋风里。如今未断少年情，一度雁来心一惊。今年雁来明年去，明年去去江南路。欲将书寄去边人，明年认作书回处。
雨中过泉教张子开
作者：戴表元
朝代：宋

平生剡梦十八九，短策还经静者居。一曲好溪山起处，数声疏雨雪初来。衣冠颠倒君休怪，筋力过从我有馀。却笑秋风洛阳掾，得归犹望食鲈鱼。
雨中过泉教张子开·其一
作者：戴表元
朝代：宋
体裁：七言绝句

平生剡梦十八九，短策还经静者居。一曲好溪山起处，数声疏雨雪初来。
雨中过泉教张子开·其二
作者：戴表元
朝代：宋

衣冠颠倒君休怪，筋力过从我有余。
却笑秋风洛阳掾，得归犹望食鲈鱼。
雨中过泉教张子开·其二
作者：戴表元
朝代：宋
体裁：七言绝句

衣冠颠倒君休怪，筋力过从我有馀。却笑秋风洛阳掾，得归犹望食鲈鱼。
雨中過泉教張子開·其一
作者：戴表元
朝代：宋

平生剡夢十八九，短策還經靜者居。
一曲好溪山起處，數聲疏雨雪初來。
雨中過泉教張子開·其二
作者：戴表元
朝代：宋

衣冠顛倒君休怪，筋力過從我有餘。
却笑秋風洛陽掾，得歸猶望食鱸魚。
雪后况湖歌
作者：戴表元
朝代：宋
体裁：古风

君不见明州城中日月湖，萦蓝缭白如画图。良时乐游古亦有，何人破雪浮官厨。金猊暖压红氍毹，紫貂醉拂青珊瑚。麈尾高悬前唾壶，使君霜髯双脸朱。同时僚客总豪秀，陆池阆苑罗仙儒。名谈锋凑初不恶，安得玉人歌缕珠。似闻州民喜公出，终日绕岸狂欢呼。淫弦浊管何足道，入耳得此成真娱。城尖数峰大模糊，山郭何路通樵苏。年年腊前得三白，乐岁仍然多饿夫。定知新年稍安乐，风流使君江左无。
雪后况湖歌
作者：戴表元
朝代：宋

君不见明州城中日月湖，萦蓝缭白如画图。
良时乐游古亦有，何人破雪浮官厨。
金猊暖压红氍毹，紫貂醉拂青珊瑚。
麈尾高悬前唾壶，使君霜髯双脸朱。
同时僚客总豪秀，陆池阆苑罗仙儒。
名谈锋凑初不恶，安得玉人歌缕珠。
似闻州民喜公出，终日绕岸狂欢呼。
淫弦浊管何足道，入耳得此成真娱。
城尖数峰大糢糊，山郭何路通樵苏。
年年腊前得三白，乐岁仍然多饿夫。
定知新年稍安乐，风流使君江左无。
雪後况湖歌
作者：戴表元
朝代：宋

君不見明州城中日月湖，縈藍繚白如畫圖。
良時樂遊古亦有，何人破雪浮官厨。
金猊暖壓紅氍毹，紫貂醉拂青珊瑚。
麈尾高懸前唾壺，使君霜髯雙臉朱。
同時僚客總豪秀，陸池閬苑羅仙儒。
名談鋒湊初不惡，安得玉人歌縷珠。
似聞州民喜公出，終日繞岸狂歡呼。
淫弦濁管何足道，入耳得此成真娛。
城尖數峰大糢糊，山郭何路通樵蘇。
年年臘前得三白，樂歲仍然多餓夫。
定知新年稍安樂，風流使君江左無。
雪窦飞雪亭和孙使君
作者：戴表元
朝代：宋
体裁：七言律诗

匡庐亦有千寻瀑，无此陵虚翠玉台。身倚老松天上立，眼看飞鸟雪中来。山神禁肃难投唾，木落魂清得浣埃。见说下岩堪对望，道人临壑剪蒿莱。
雪竇飛雪亭和孫使君
作者：戴表元
朝代：宋

匡廬亦有千尋瀑，無此陵虛翠玉臺。
身倚老松天上立，眼看飛鳥雪中來。
山神禁肅難投唾，木落魂清得浣埃。
見說下巖堪對望，道人臨壑剪蒿萊。
霪雨溪涨抵郭可畏
作者：戴表元
朝代：宋
体裁：五言律诗

黑雨连三日，黄流迸一川。尽漫骑马路，祗有钓鱼船。城郭功如此，江湖兴岂然。儿曹却轻捷，来往似飞鸢。
霪雨溪漲抵郭可畏
作者：戴表元
朝代：宋

黑雨連三日，黄流迸一川。
盡漫騎馬路，祗有釣魚船。
城郭功如此，江湖興豈然。
兒曹却輕捷，來往似飛鳶。
韓君美經歷賦孟夏木長五詩示僕因寫鄙懷通呈阮使君
作者：戴表元
朝代：宋

吾評陶淵明，略似段干木。
詩文雖滿家，不飽妻子腹。
仰瞻清風柯，俯窺白雲谷。
誰能爲升斗，辛苦受羈束。
因君寄高韻，千古動遐矚。
韩君美经历赋孟夏木长五诗示仆因写鄙怀通呈阮使君
作者：戴表元
朝代：宋
体裁：古风

吾评陶渊明，略似段干木。诗文虽满家，不饱妻子腹。仰瞻清风柯，俯窥白云谷。谁能为升斗，辛苦受羁束。因君寄高韵，千古动遐瞩。
頓寒懷單祥卿教諭
作者：戴表元
朝代：宋

霜花一夜白，風葉滿村黄。
欲出歲華老，相思江水長。
留枝遮鵲戶，存蜜補蜂糧。
想見山行處，開窗新酒香。
題伏生授書圖
作者：戴表元
朝代：宋

白頭不死見時清，子女相依解授經。
何用生男作鼂錯，乃翁一語不曾聽。
題子昂照夜白
作者：戴表元
朝代：宋

風前新解錦鞍韉，雪色糢糊霧色寒。
此物人間無處著，千金祗得畫圖看。
題孟浩然霜曉吟行圖
作者：戴表元
朝代：宋

霜風颯颯攪吟鞍，童怖馿愁作許難。
便使玉堂遭遇去，朝參更是五更寒。
題峴山圖
作者：戴表元
朝代：宋

山頭種石懸蒼雲，山下急流風卷紋。
何年荒碑當嶺立，龜趺圭首猶鱗皴。
神龍驅毫鬼輸墨，羊公精神荆楚色。
想當意匠經營初，已盡東南烟霧迹。
從來登覽非真遊，襄人正樂吳人愁。
尊前鄒湛亦不惡，江山千古同悠悠。
君不見征南後來人姓杜，自喜作碑心更苦。
祇留陳迹笑癡迷，行客何曾淚如雨。
題李伯時畫五馬圖
作者：戴表元
朝代：宋

嗚呼良馬不世出，今人但尋李侯筆。
五龍忽墮白雲鄉，海角孤臣看自失。
太平天子開明堂，前驅麒麟後鸞凰。
當時此馬來萬里，想見顧盼生風霜。
龍眼老仙亦如此，揮毫談笑群公裏。
官閒祿飽少塵埃，霧閣雲窗天上起。
風流轉眼餘山河，人間荆棘何其多。
臨風卷圖三太息，此馬今存知奈何。
題東玉師府所藏瀟湘圖
作者：戴表元
朝代：宋

少年魂夢底曾閒，多在江湖烟水間。
今日精藍方丈地，倚窗眠看洞庭山。
題江干初雪圖
作者：戴表元
朝代：宋

斷樹寒雲古岸隈，漁翁初撥小船開。
看渠風雪忙如許，還有魚兒上釣來。
題王敬仲野亭
作者：戴表元
朝代：宋

王家野亭蒼翠邊，秋山萬疊相鉤連。
披衣曉霽伴雲坐，散髮夜凉須月眠。
主人清豪亦好客，常有車蓋來翩翩。
門閒無煩鶴通謁，酒散有時風掃筵。
問君生涯幾何許，笑指渺漠滄洲烟。
朱門千礎扃嬋娟，豪絃急管爭喧妍。
何曾一日能免俗，稍來對談心爽然。
古人去遠吾不識，今日汩沒難爲賢。
長公高談少公和，魯山伯鸞相後先。
名成但恐累隠趣，莫遣妙語人間傳。
題番陽徐氏雙頭牡丹圖
作者：戴表元
朝代：宋

天公幻化不經意，雙萼忽然枝葉同。
一似人間好兄弟，朱鞍錦轡踏春風。
題范道士來鶴亭
作者：戴表元
朝代：宋

仙客已騎黄鶴去，道人自愛白鷗閒。
白鷗萬里猶可狎，黄鶴已去何由還。
借君剛風七龍轡，返此靈物三神山。
天空海闊望不極，回首正落樊籠間。
題蘇李泣別圖二首·其一
作者：戴表元
朝代：宋

弓疲矢盡三千里，節弊衣穿十九年。
流落天涯有離別，當時誰擬畫圖傳。
題蘇李泣別圖二首·其二
作者：戴表元
朝代：宋

沙雲如雪雪如塵，握手相看語語真。
多少世間無淚面，一生錯笑隴西人。
題趙大年蘆雁
作者：戴表元
朝代：宋

寒更索索警霜叢，兄弟當年意自同。
猶是江湖太平處，未妨沈著卧秋風。
題趙子昂畫馬
作者：戴表元
朝代：宋

趙子奇才似天馬，頃刻飛龍生筆下。
畫成撫卷復長歌，坐客喧喧不停寫。
蹄勢經鞭秋跌蕩，鬃毛出跣風蕭灑。
似嫌文繡減天真，盡脫鞍韉轡輕把。
青袍洗足巧眉睫，馱坐奚官亦閑雅。
我來一見驚欲拜，曾識鸞和趨廟社。
千金朽骨古猶惜，况此難分毛色假。
瑶池路斷伯樂盡，日暮嘶鳴氣喑啞。
爲君昂首一慰意，猶勝無逢老岩野。
題趙子昂疊岫圖·其一
作者：戴表元
朝代：宋

百折雲顛路儘通，無名怪木淡書空。
相逢無問秋江客，不是巴中是剡中。
題趙子昂疊岫圖·其二
作者：戴表元
朝代：宋

白石青林底處無，侵雲亦有小屠蘇。
桔花飛盡不歸去，揮汗江城看畫圖。
題陳秀才溪山佳趣
作者：戴表元
朝代：宋

城郭尋尋盡，溪山宛宛來。
同誰遷蠟屐，爲子破蒼苔。
書欲斕斑設，花須爛熳開。
趙郎題墨妙，烟霧眼中開。
題陳貴白畬齋
作者：戴表元
朝代：宋

海山作農農較苦，累級開畬燒宿莽。
畬成得粟不償勞，歲晚空瓶誤饑鼠。
不如陳郎腹果然，日日閉門耕紙田。
餘糧尚許餉遠客，植來時和南風篇。
題陳高士所藏冬青枝上白頭翁畫
作者：戴表元
朝代：宋

飛高得珍叢，青子饑可食。
不知何憂愁，二鳥頭亦白。
道人天機深，清齋意相許。
頼汝不能鳴，一鳴嫌殺汝。
顿寒怀单祥卿教谕
作者：戴表元
朝代：宋
体裁：五言律诗

霜花一夜白，风叶满村黄。欲出岁华老，相思江水长。留枝遮鹊户，存蜜补蜂粮。想见山行处，开窗新酒香。
题东玉师府所藏潇湘图
作者：戴表元
朝代：宋
体裁：七言绝句

少年魂梦底曾閒，多在江湖烟水间。今日精蓝方丈地，倚窗眠看洞庭山。
题伏生授书图
作者：戴表元
朝代：宋
体裁：七言绝句

白头不死见时清，子女相依解授经。何用生男作晁错，乃翁一语不曾听。
题伏生授书图
作者：戴表元
朝代：宋

白头不死见时清，子女相依解授经。何用生男作鼌错，乃翁一语不曾听。
题子昂照夜白
作者：戴表元
朝代：宋
体裁：七言绝句

风前新解锦鞍鞯，雪色模糊雾色寒。此物人间无处著，千金祗得画图看。
题子昂照夜白
作者：戴表元
朝代：宋

风前新解锦鞍鞯，雪色糢糊雾色寒。
此物人间无处着，千金祗得画图看。
题孟浩然霜晓吟行图
作者：戴表元
朝代：宋

霜风飒飒搅吟鞍，童怖馿愁作许难。
便使玉堂遭遇去，朝参更是五更寒。
题孟浩然霜晓吟行图
作者：戴表元
朝代：宋
体裁：七言绝句

霜风飒飒搅吟鞍，童怖驴愁作许难。便使玉堂遭遇去，朝参更是五更寒。
题岘山图
作者：戴表元
朝代：宋
体裁：古风

山头种石悬苍云，山下急流风卷纹。何年荒碑当岭立，龟趺圭首犹鳞皴。神龙驱毫鬼输墨，羊公精神荆楚色。想当意匠经营初，已尽东南烟雾迹。从来登览非真游，襄人正乐吴人愁。尊前邹湛亦不恶，江山千古同悠悠。君不见征南后来人姓杜，自喜作碑心更苦。祇留陈迹笑痴迷，行客何曾泪如雨。
题李伯时画五马图
作者：戴表元
朝代：宋

呜呼良马不世出，今人但寻李侯笔。
五龙忽堕白云乡，海角孤臣看自失。
太平天子开明堂，前驱麒麟后鸾凰。
当时此马来万里，想见顾盼生风霜。
龙眼老仙亦如此，挥毫谈笑群公裏。
官閒禄饱少尘埃，雾阁云窗天上起。
风流转眼余山河，人间荆棘何其多。
临风卷图三太息，此马今存知奈何。
题李伯时画五马图
作者：戴表元
朝代：宋
体裁：古风

呜呼良马不世出，今人但寻李侯笔。五龙忽堕白云乡，海角孤臣看自失。太平天子开明堂，前驱麒麟后鸾凰。当时此马来万里，想见顾盼生风霜。龙眼老仙亦如此，挥毫谈笑群公里。官閒禄饱少尘埃，雾阁云窗天上起。风流转眼馀山河，人间荆棘何其多。临风卷图三太息，此马今存知奈何。
题江干初雪图
作者：戴表元
朝代：宋
体裁：七言绝句

断树寒云古岸隈，渔翁初拨小船开。看渠风雪忙如许，还有鱼儿上钓来。
题王敬仲野亭
作者：戴表元
朝代：宋
体裁：古风

王家野亭苍翠边，秋山万叠相钩连。披衣晓霁伴云坐，散发夜凉须月眠。主人清豪亦好客，常有车盖来翩翩。门閒无烦鹤通谒，酒散有时风扫筵。问君生涯几何许，笑指渺漠沧洲烟。朱门千础扃婵娟，豪弦急管争喧妍。何曾一日能免俗，稍来对谈心爽然。古人去远吾不识，今日汩没难为贤。长公高谈少公和，鲁山伯鸾相后先。名成但恐累隐趣，莫遣妙语人间传。
题王敬仲野亭
作者：戴表元
朝代：宋

王家野亭苍翠边，秋山万迭相钩连。
披衣晓霁伴云坐，散髮夜凉须月眠。
主人清豪亦好客，常有车盖来翩翩。
门閒无烦鹤通谒，酒散有时风扫筵。
问君生涯几何许，笑指渺漠沧洲烟。
朱门千础扃婵娟，豪絃急管争喧妍。
何曾一日能免俗，稍来对谈心爽然。
古人去远吾不识，今日汩没难为贤。
长公高谈少公和，鲁山伯鸾相后先。
名成但恐累隠趣，莫遣妙语人间传。
题番阳徐氏双头牡丹图
作者：戴表元
朝代：宋
体裁：七言绝句

天公幻化不经意，双萼忽然枝叶同。一似人间好兄弟，朱鞍锦辔踏春风。
题苏李泣别图二首
作者：戴表元
朝代：宋

弓疲矢尽三千里，节弊衣穿十九年。流落天涯有离别，当时谁拟画图传。沙云如雪雪如尘，握手相看语语真。多少世间无泪面，一生错笑陇西人。
题苏李泣别图二首·其一
作者：戴表元
朝代：宋
体裁：七言绝句

弓疲矢尽三千里，节弊衣穿十九年。流落天涯有离别，当时谁拟画图传。
题苏李泣别图二首·其二
作者：戴表元
朝代：宋
体裁：七言绝句

沙云如雪雪如尘，握手相看语语真。多少世间无泪面，一生错笑陇西人。
题范道士来鹤亭
作者：戴表元
朝代：宋
体裁：古风

仙客已骑黄鹤去，道人自爱白鸥閒。白鸥万里犹可狎，黄鹤已去何由还。借君刚风七龙辔，返此灵物三神山。天空海阔望不极，回首正落樊笼间。
题赵大年芦雁
作者：戴表元
朝代：宋

寒更索索警霜丛，兄弟当年意自同。
犹是江湖太平处，未妨沈着卧秋风。
题赵大年芦雁
作者：戴表元
朝代：宋
体裁：七言绝句

寒更索索警霜丛，兄弟当年意自同。犹是江湖太平处，未妨沈著卧秋风。
题赵子昂叠岫图
作者：戴表元
朝代：宋

百折云颠路尽通，无名怪木淡书空。相逢无问秋江客，不是巴中是剡中。白石青林底处无，侵云亦有小屠苏。桔花飞尽不归去，挥汗江城看画图。
题赵子昂画马
作者：戴表元
朝代：宋
体裁：古风

赵子奇才似天马，顷刻飞龙生笔下。画成抚卷复长歌，坐客喧喧不停写。蹄势经鞭秋跌荡，鬃毛出跣风萧洒。似嫌文绣减天真，尽脱鞍鞯辔轻把。青袍洗足巧眉睫，驮坐奚官亦闲雅。我来一见惊欲拜，曾识鸾和趋庙社。千金朽骨古犹惜，况此难分毛色假。瑶池路断伯乐尽，日暮嘶鸣气喑哑。为君昂首一慰意，犹胜无逢老岩野。
题赵子昂画马
作者：戴表元
朝代：宋

赵子奇才似天马，顷刻飞龙生笔下。
画成抚卷復长歌，坐客喧喧不停写。
蹄势经鞭秋跌荡，鬃毛出跣风萧洒。
似嫌文绣减天真，尽脱鞍鞯辔轻把。
青袍洗足巧眉睫，驮坐奚官亦闲雅。
我来一见惊欲拜，曾识鸾和趋庙社。
千金朽骨古犹惜，况此难分毛色假。
瑶池路断伯乐尽，日暮嘶鸣气喑哑。
为君昂首一慰意，犹胜无逢老岩野。
题赵子昂迭岫图·其一
作者：戴表元
朝代：宋
体裁：七言绝句

百折云颠路尽通，无名怪木淡书空。相逢无问秋江客，不是巴中是剡中。
题赵子昂迭岫图·其二
作者：戴表元
朝代：宋
体裁：七言绝句

白石青林底处无，侵云亦有小屠苏。桔花飞尽不归去，挥汗江城看画图。
题陈秀才溪山佳趣
作者：戴表元
朝代：宋
体裁：五言律诗

城郭寻寻尽，溪山宛宛来。同谁迁蜡屐，为子破苍苔。书欲斓斑设，花须烂熳开。赵郎题墨妙，烟雾眼中开。
题陈贵白畬斋
作者：戴表元
朝代：宋

海山作农农较苦，累级开畬烧宿莽。
畬成得粟不偿劳，岁晚空瓶误饥鼠。
不如陈郎腹果然，日日闭门耕纸田。
余粮尚许饷远客，植来时和南风篇。
题陈贵白畬斋
作者：戴表元
朝代：宋
体裁：古风

海山作农农较苦，累级开畬烧宿莽。畬成得粟不偿劳，岁晚空瓶误饥鼠。不如陈郎腹果然，日日闭门耕纸田。馀粮尚许饷远客，植来时和南风篇。
题陈高士所藏冬青枝上白头翁画
作者：戴表元
朝代：宋
体裁：古风

飞高得珍丛，青子饥可食。不知何忧愁，二鸟头亦白。道人天机深，清斋意相许。赖汝不能鸣，一鸣嫌杀汝。
题陈高士所藏冬青枝上白头翁画
作者：戴表元
朝代：宋

飞高得珍丛，青子饥可食。
不知何忧愁，二鸟头亦白。
道人天机深，清斋意相许。
頼汝不能鸣，一鸣嫌杀汝。
風雨行湖山村
作者：戴表元
朝代：宋

風雨湖山暮，屠村又鮑村。
鳥巡漁退艇，犬認獵歸門。
天作蠻雲暗，溪憑剡漲喧。
十年燈火伴，草次共魚餐。
風雨遊小大浦
作者：戴表元
朝代：宋

海塢秋風裏，無悰眼亦開。
潮衝烏嶼長，雨過象山來。
畬父收牛種，漁丁拾蠯胎。
乘桴吾豈敢，人說近蓬萊。
风雨游小大浦
作者：戴表元
朝代：宋

海坞秋风裏，无悰眼亦开。
潮衝乌屿长，雨过象山来。
畬父收牛种，渔丁拾蠯胎。
乘桴吾岂敢，人说近蓬莱。
风雨游小大浦
作者：戴表元
朝代：宋
体裁：五言律诗

海坞秋风里，无悰眼亦开。潮冲乌屿长，雨过象山来。畬父收牛种，渔丁拾螷胎。乘桴吾岂敢，人说近蓬莱。
风雨行湖山村
作者：戴表元
朝代：宋
体裁：五言律诗

风雨湖山暮，屠村又鲍村。鸟巡渔退艇，犬认猎归门。天作蛮云暗，溪凭剡涨喧。十年灯火伴，草次共鱼餐。
飛花行贈馬衢州
作者：戴表元
朝代：宋

山上風花山下飛，花飛欲盡山翁歸。
歸來亦自忘行跡，但覺滿地紅依依。
餘花更惜隨春去，溪上遊人山下路。
戀家漁父斷來蹤，難老劉郎記前度。
花開花落春風前，我昔與翁同少年。
祇今鶴去但華表，何處鳥啼悲杜鵑。
遊人自遊春自暮，從翁問花花不語。
且當向花日日醉，醉倒花前學花舞。
飞花行赠马衢州
作者：戴表元
朝代：宋

山上风花山下飞，花飞欲尽山翁归。
归来亦自忘行迹，但觉满地红依依。
余花更惜随春去，溪上游人山下路。
恋家渔父断来踪，难老刘郎记前度。
花开花落春风前，我昔与翁同少年。
祇今鹤去但华表，何处鸟啼悲杜鹃。
游人自游春自暮，从翁问花花不语。
且当向花日日醉，醉倒花前学花舞。
飞花行赠马衢州
作者：戴表元
朝代：宋
体裁：古风

山上风花山下飞，花飞欲尽山翁归。归来亦自忘行迹，但觉满地红依依。馀花更惜随春去，溪上游人山下路。恋家渔父断来踪，难老刘郎记前度。花开花落春风前，我昔与翁同少年。祇今鹤去但华表，何处鸟啼悲杜鹃。游人自游春自暮，从翁问花花不语。且当向花日日醉，醉倒花前学花舞。
飞花行赠马衢州
作者：戴表元
朝代：宋
体裁：古风

山上风花山下飞，花飞欲尽山翁归。归迟亦自忘形迹，但觉满地红依依。馀花更惜随溪去，溪上游人山下路。恋家渔父断来踪，避难刘郎记前度。花开花落春风前，我昔与翁同少年。祗今鹤去但华表，何处鸟啼悲杜鹃。游人自游春日暮，从翁问花花不语。且当向花日日醉，醉倒花前学花舞。
食淡
作者：戴表元
朝代：宋
体裁：五言律诗

世乱谋生拙，村深食淡能。沙蔬羹白煮，山稻饭红蒸。暑豉方传友，寒糟共学僧。庖厨尚如此，未叹室生冰。
食淡
作者：戴表元
朝代：宋

世亂謀生拙，村深食淡能。
沙蔬羹白煮，山稻飯紅蒸。
暑豉方傳友，寒糟共學僧。
庖厨尚如此，未歎室生冰。
饑旱
作者：戴表元
朝代：宋

旱風爍我膚，饑火煎我腸。
春夏猶自可，入秋始難當。
簪珥陡頓盡，衾裯纖細將。
奪從女奴手，併入米客囊。
但冀喘息延，敢憂生理妨。
山州古磽瘠，歲計仰蘇杭。
發地流玉粒，浮天駕牙檣。
如何水後郡，翻糴浙東糧。
行路急促促，人情沸皇皇。
焦枯望一雨，禬禱願千方。
雲氣亦偃蹇，魃妖轉炎揚。
浮生想有屬，沈憂聊暫忘。
饥旱
作者：戴表元
朝代：宋

旱风烁我肤，饥火煎我肠。
春夏犹自可，入秋始难当。
簪珥陡顿尽，衾裯纤细将。
夺从女奴手，併入米客囊。
但冀喘息延，敢忧生理妨。
山州古硗瘠，岁计仰苏杭。
发地流玉粒，浮天驾牙樯。
如何水后郡，翻籴浙东粮。
行路急促促，人情沸皇皇。
焦枯望一雨，禬祷愿千方。
云气亦偃蹇，魃妖转炎扬。
浮生想有属，沈忧聊暂忘。
饥旱
作者：戴表元
朝代：宋
体裁：古风

旱风烁我肤，饥火煎我肠。春夏犹自可，入秋始难当。簪珥陡顿尽，衾裯纤细将。夺从女奴手，并入米客囊。但冀喘息延，敢忧生理妨。山州古硗瘠，岁计仰苏杭。发地流玉粒，浮天驾牙樯。如何水后郡，翻籴浙东粮。行路急促促，人情沸皇皇。焦枯望一雨，禬祷愿千方。云气亦偃蹇，魃妖转炎扬。浮生想有属，沈忧聊暂忘。
馬浩秀才携秋日海棠詩見過
作者：戴表元
朝代：宋

山城八月有春風，一樹嫣紅淡又濃。
縱使失時無態度，也勝茉莉與芙蓉。
騎馬行答贈吳中張子潜鄉貢
作者：戴表元
朝代：宋

君不見天上續絃膠，又不見海外切玉刀。
傍人錯愕心自快，痕迹過眼無秋毫。
吳江先生淮海客，長篇大章歌落托。
白袍只作東土音，黑頭曾射南宮策。
霜清水落芙蓉開，酒酣獨上吳王臺。
緘書右望寄飛鳥，乘風忽擬穿蓬萊。
人生相逢不在早，賈生太少顔生老。
興來亦欲向西遊，約君騎馬閶門道。
马浩秀才携秋日海棠诗见过
作者：戴表元
朝代：宋
体裁：七言绝句

山城八月有春风，一树嫣红淡又浓。纵使失时无态度，也胜茉莉与芙蓉。
骑马行答赠吴中张子潜乡贡
作者：戴表元
朝代：宋
体裁：古风

君不见天上续弦胶，又不见海外切玉刀。傍人错愕心自快，痕迹过眼无秋毫。吴江先生淮海客，长篇大章歌落托。白袍只作东土音，黑头曾射南宫策。霜清水落芙蓉开，酒酣独上吴王台。缄书右望寄飞鸟，乘风忽拟穿蓬莱。人生相逢不在早，贾生太少颜生老。兴来亦欲向西游，约君骑马阊门道。
骑马行答赠吴中张子潜乡贡
作者：戴表元
朝代：宋

君不见天上续絃胶，又不见海外切玉刀。
傍人错愕心自快，痕迹过眼无秋毫。
吴江先生淮海客，长篇大章歌落托。
白袍只作东土音，黑头曾射南宫策。
霜清水落芙蓉开，酒酣独上吴王台。
缄书右望寄飞鸟，乘风忽拟穿蓬莱。
人生相逢不在早，贾生太少颜生老。
兴来亦欲向西游，约君骑马阊门道。
魏文節公墓
作者：戴表元
朝代：宋

萬騎南來駐不留，衣冠客此鎮林丘。
寒岩碎裂從中起，亂水喧鳴竟獨流。
故物今惟存寓馬，當年誰爲指眠牛。
墳傍小寺終村俗，畫柱紗籠護冕旒。
魏文节公墓
作者：戴表元
朝代：宋
体裁：七言律诗

万骑南来驻不留，衣冠客此镇林丘。寒岩碎裂从中起，乱水喧鸣竟独流。故物今惟存寓马，当年谁为指眠牛。坟傍小寺终村俗，画柱纱笼护冕旒。
鮚𩸞唐鄉貢丈置酒悟空寺見款
作者：戴表元
朝代：宋

南宮通籍唐先輩，白髮天寒海上洲。
五鼎已推華屋夢，一尊猶及少年遊。
桃源有吏今安避，銅雀何人死亦休。
祗羨龍鍾老禪伯，倚欄無語看沙鷗。
鮮于伯機家釣臺石
作者：戴表元
朝代：宋

人間岩石亂紛紛，嚴子臺名最喜聞。
何術縮渠千里脈，有人分得兩峰雲。
天邊路遠星還動，江上潮回日又曛。
解道泥途等軒冕，東西更有范希文。
鲒�唐乡贡丈置酒悟空寺见款
作者：戴表元
朝代：宋
体裁：七言律诗

南宫通籍唐先辈，白发天寒海上洲。五鼎已推华屋梦，一尊犹及少年游。桃源有吏今安避，铜雀何人死亦休。祗羡龙钟老禅伯，倚栏无语看沙鸥。
鲒𩸞唐乡贡丈置酒悟空寺见款
作者：戴表元
朝代：宋

南宫通籍唐先辈，白髮天寒海上洲。
五鼎已推华屋梦，一尊犹及少年游。
桃源有吏今安避，铜雀何人死亦休。
祗羡龙钟老禅伯，倚栏无语看沙鸥。
鲜于伯机家钓台石
作者：戴表元
朝代：宋
体裁：七言律诗

人间岩石乱纷纷，严子台名最喜闻。何术缩渠千里脉，有人分得两峰云。天边路远星还动，江上潮回日又曛。解道泥途等轩冕，东西更有范希文。
鹿頂山朝暉軒爲東玉師賦
作者：戴表元
朝代：宋

金雞警神關，燭龍轉嚴車。
陰蒙欲銷散，巖谷開噓呀。
忽然蒼蘿顛，湧出紅蓮華。
天暉初照爍，六合無藏遮。
而我靈臺中，善根始萌芽。
珍重慎消息，外物如塵沙。
鹿顶山朝晖轩为东玉师赋
作者：戴表元
朝代：宋
体裁：古风

金鸡警神关，烛龙转严车。阴蒙欲销散，岩谷开嘘呀。忽然苍萝颠，涌出红莲华。天晖初照烁，六合无藏遮。而我灵台中，善根始萌芽。珍重慎消息，外物如尘沙。
黎州山下有坡曰响地平黎州自孙兴公经始至今有祠其上
作者：戴表元
朝代：宋

苍茫一片莓苔地，随意触来还有声。
定是战坑余箭戟，不然琴屋贮瓶罂。
名真过客多能记，迹古居人不敢耕。
孙叟有灵应索笑，赋成留此试鏦铮。
黎州山下有坡曰响地平黎州自孙兴公经始至今有祠其上
作者：戴表元
朝代：宋
体裁：七言律诗

苍茫一片莓苔地，随意触来还有声。定是战坑馀箭戟，不然琴屋贮瓶罂。名真过客多能记，迹古居人不敢耕。孙叟有灵应索笑，赋成留此试鏦铮。
黎州山下有坡曰響地平黎州自孫興公經始至今有祠其上
作者：戴表元
朝代：宋

蒼茫一片莓苔地，隨意觸來還有聲。
定是戰坑餘箭戟，不然琴屋貯瓶罌。
名真過客多能記，跡古居人不敢耕。
孫叟有靈應索笑，賦成留此試鏦錚。
一字至十字成章二首·咏竹
作者：文同
朝代：宋
体裁：古风

竹，竹。森寒，洁绿。湘江滨，渭水曲。帷幔翠锦，戈矛苍玉。心虚异众草，节劲逾凡木。化龙杖入仙陂，呼凤律鸣神谷。月娥巾帔静苒苒，风神笙竽清蔌蔌。林间饮酒碎影摇樽，石上围棋轻阴覆局。屈大夫逐去徒悦椒兰，陶先生归来但寻松菊。若论檀栾之操无敌于君，欲图潇洒之姿莫贤于仆。
上亭北軒對月吹笛得才元舍人昭華引醉霜月草堂吟皆詩譜也·其一
作者：文同
朝代：宋

瀲灧金波瀉碧空，隔霜寒影下征鴻。
夜深一笛昭華引，吹滿千岩萬壑中。
上亭北軒對月吹笛得才元舍人昭華引醉霜月草堂吟皆詩譜也·其三
作者：文同
朝代：宋

涪江東岸有雲林，巒嶺縈回澗谷深。
何事遲留未歸去，强顔猶唱草堂吟。
上亭北軒對月吹笛得才元舍人昭華引醉霜月草堂吟皆詩譜也·其二
作者：文同
朝代：宋

群山暝色烟開後，遠水寒光雨過時。
今夜何人醉霜月，卧聽緱嶺玉參差。
上亭北轩对月吹笛得才元舍人昭华引醉霜月草
作者：文同
朝代：宋

涪江东岸有云林，峦岭索回涧谷深。
何事迟留未归去，强颜犹唱草堂吟。
上亭北轩对月吹笛得才元舍人昭华引醉霜月草堂吟皆诗谱也
作者：文同
朝代：宋

潋滟金波泻碧空，隔霜寒影下征鸿。夜深一笛昭华引，吹满千岩万壑中。群山暝色烟开后，远水寒光雨过时。今夜何人醉霜月，卧听缑岭玉参差。涪江东岸有云林，峦岭萦回涧谷深。何事迟留未归去，强颜犹唱草堂吟。
上亭北轩对月吹笛得才元舍人昭华引醉霜月草堂吟皆诗谱也·其一
作者：文同
朝代：宋
体裁：七言绝句

潋滟金波泻碧空，隔霜寒影下征鸿。夜深一笛昭华引，吹满千岩万壑中。
上亭北轩对月吹笛得才元舍人昭华引醉霜月草堂吟皆诗谱也·其三
作者：文同
朝代：宋
体裁：七言绝句

涪江东岸有云林，峦岭萦回涧谷深。何事迟留未归去，强颜犹唱草堂吟。
上亭北轩对月吹笛得才元舍人昭华引醉霜月草堂吟皆诗谱也·其二
作者：文同
朝代：宋
体裁：七言绝句

群山暝色烟开后，远水寒光雨过时。今夜何人醉霜月，卧听缑岭玉参差。
上清宫
作者：文同
朝代：宋
体裁：古风

琼台横紫霄，上有缥缈居。云霞抱窗户，日月循庭除。飞羽下金辇，隐芝吟玉书。俯首视人间，人间臭如帤。
上清宫
作者：文同
朝代：宋

琼台横紫霄，上有缥缈居。
云霞抱窗户，日月循庭除。
飞羽下金辇，隠芝吟玉书。
俯首视人间，人间臭如帤。
上清宮
作者：文同
朝代：宋

瓊臺橫紫霄，上有縹緲居。
雲霞抱窗戶，日月循庭除。
飛羽下金輦，隠芝吟玉書。
俯首視人間，人間臭如帤。
下金鷄山
作者：文同
朝代：宋

峽束幾重烟，山分數尺天。
岩猿與溪鳥，一似過飛仙。
下金鸡山
作者：文同
朝代：宋
体裁：五言绝句

峡束几重烟，山分数尺天。岩猿与溪鸟，一似过飞仙。
不雨
作者：文同
朝代：宋
体裁：古风

陵阳官居遇久旱，发喘浑如起新病。已惊赤日晨可畏，更恨炎风午尤盛。徒嗟禾黍尽焦落，无奈蝇虻转豪横。安得神龙驾九霄，大霔满倾如倒井。
不雨
作者：文同
朝代：宋

陵陽官居遇久旱，發喘渾如起新病。
已驚赤日晨可畏，更恨炎風午尤盛。
徒嗟禾黍盡焦落，無奈蠅虻轉豪橫。
安得神龍駕九霄，大霔滿傾如倒井。
不飲自嘲
作者：文同
朝代：宋

能詩何水曹，眼不識杯鐺。
而我豈解吟，亦得不飲名。
持此以立世，可笑實浪生。
不饮自嘲
作者：文同
朝代：宋
体裁：古风

能诗何水曹，眼不识杯铛。而我岂解吟，亦得不饮名。持此以立世，可笑实浪生。
东丘老人
作者：文同
朝代：宋

东丘老人眉有毫，皮肉光润牙齿牢。自云新年九十九，须发白者无一毛。问之吾术本无有，咽津纳息徒嘈嘈。莫将元气佐喜怒，自然所得春秋高。吾尝行之五十载，此事至易曾不劳。饮之以酒谢使去，手足轻利如猿猱。尝闻唐人柳公度，八十许岁精力豪。其言与人亦如此，老人无乃斯人曹。
东丘老人
作者：文同
朝代：宋

东丘老人眉有毫，皮肉光润牙齿牢。
自云新年九十九，鬚髪白者无一毛。
问之吾术本无有，咽津纳息徒嘈嘈。
莫将元气佐喜怒，自然所得春秋高。
吾尝行之五十载，此事至易曾不劳。
饮之以酒谢使去，手足轻利如猿猱。
尝闻唐人柳公度，八十许岁精力豪。
其言与人亦如此，老人无乃斯人曹。
东山亭
作者：文同
朝代：宋

朝阳之峰乃天设，曲岭长岗地盘结。下临绝涧走索回，上耸巍亭飞嶻嵲。晚云几处水墨画，秋树数番红绿缬。安能恰会此时閒，静与诗翁吟晓雪。
东山亭
作者：文同
朝代：宋
体裁：古风

朝阳之峰乃天设，曲岭长岗地盘结。下临绝涧走萦回，上耸巍亭飞巀嵲。晚云几处水墨画，秋树数番红绿缬。安能恰会此时閒，静与诗翁吟晓雪。
东斋闷书
作者：文同
朝代：宋
体裁：古风

读书已无效，何用转劳苦。闲斋幸无事，日共古人语。古人议论好，善恶皆有补。舍此欲奚为，惟应睡满午。
东窗
作者：文同
朝代：宋

丛榆落碎钿，蔓柳扑轻绵。丽畹暗红雾，曲堤横翠烟。嘉树正阴合，好禽新晤圆。东窗日已满，犹托隐囊眠。
东窗
作者：文同
朝代：宋

丛榆落碎钿，蔓柳扑轻绵。丽畹暗红雾，曲堤横翠烟。嘉树正阴合，好禽新语圆。东窗日已满，犹托隐囊眠。
东窗
作者：文同
朝代：宋

丛榆落碎钿，蔓柳扑轻绵。
丽畹暗红雾，曲堤横翠烟。
嘉树正阴合，好禽新语圆。
东窗日已满，犹托隠囊眠。
东谷偶成
作者：文同
朝代：宋
体裁：五言律诗

府事幸稀简，常为东谷游。旧山兹彷佛，佳景每迟留。断续溪云起，纵横野水流。拂衣知未得，聊此慰乡愁。
东谷沿小涧树木丛蔚中有圆潭爱之久坐书所见
作者：文同
朝代：宋
体裁：古风

野水泻古穴，石岸盘回渊。飞尘不可入，竹树围清涟。静往得胜玩，深居逃俗缘。寒光照烦襟，景寂心自圆。枯篁蹲碧禽，垂颈窥沉鲜。对之不敢动，相望两俱禅。
东谷独往
作者：文同
朝代：宋
体裁：古风

久不到东谷，晚晴欣细履。阴阴夹路木，溅溅落溪水。幽涎界屏粉，乱喙刻窗纸。兀坐忘所归，烟云逼人起。
东谷茅斋
作者：文同
朝代：宋
体裁：五言律诗

野径转深密，静无车马痕。松花金粉堕，苔叶翠茸翻。虫鸟春音杂，烟云晚色昏。俗尘何处入，长是掩溪门。
东门行
作者：文同
朝代：宋

士有失所偶，难甘蓬荜微。拔剑出东门，感愤不顾归。贤哉彼嘉匹，逐逐牵其衣。愿同此饘粥，节义安得违。况今谓清世，不可复为非。
东门行
作者：文同
朝代：宋

士有失所偶，难甘蓬荜微。
拔剑出东门，感愤不顾归。
贤哉彼嘉匹，逐逐牵其衣。
愿同此饘粥，节义安得违。
况今谓清世，不可復为非。
中伏日諸君會玉峰余以病不預作詩寄呈
作者：文同
朝代：宋

去年中伏在南園，同聽清泉引綠樽。
今日諸君又高會，獨嗟移疾卧西軒。
中伏日诸群君会玉峰余以病不预作诗寄呈
作者：文同
朝代：宋
体裁：七言绝句

去年中伏在南园，同听清泉引绿樽。今日诸君又高会，独嗟移疾卧西轩。
中梁山寺
作者：文同
朝代：宋

台殿晻暧山嶕峣，云霞鲜明天泬寥。
侧身下望厌尘世，安得羽翼凌九宵。
中梁山寺
作者：文同
朝代：宋

台殿晻暧山嶕峣，云霞鲜明天泬寥。侧身下望厌尘世，安得羽翼凌九霄。烟峦彩翠霜林红，层楼复阁云雾中。襟怀太爽睡不得，一夜满山铃铎风。群峰南北争嵯峨，如泻大壑翻众波。爱之欲把入图画，世无好手将奈何。上方梯磴绕岩头，谁就孤高更起楼。直望汉江三百里，一条如线下洋州。
中梁山寺·其一
作者：文同
朝代：宋
体裁：七言绝句

台殿晻暧山嶕峣，云霞鲜明天泬寥。侧身下望厌尘世，安得羽翼凌九霄。
中梁山寺·其一
作者：文同
朝代：宋

臺殿晻曖山嶕嶢，雲霞鮮明天泬寥。
側身下望厭塵世，安得羽翼凌九霄。
中梁山寺·其三
作者：文同
朝代：宋
体裁：七言绝句

群峰南北争嵯峨，如泻大壑翻众波。爱之欲把入图画，世无好手将奈何。
中梁山寺·其三
作者：文同
朝代：宋

群峰南北爭嵯峨，如瀉大壑翻衆波。
愛之欲把入圖畫，世無好手將奈何。
中梁山寺·其二
作者：文同
朝代：宋
体裁：七言绝句

烟峦彩翠霜林红，层楼复阁云雾中。襟怀太爽睡不得，一夜满山铃铎风。
中梁山寺·其二
作者：文同
朝代：宋

烟巒彩翠霜林紅，層樓複閣雲霧中。
襟懷太爽睡不得，一夜滿山鈴鐸風。
中梁山寺·其四
作者：文同
朝代：宋

上方梯磴繞岩頭，誰就孤高更起樓。
直望漢江三百里，一條如綫下洋州。
中梁山寺·其四
作者：文同
朝代：宋

上方梯磴绕岩头，谁就孤高更起楼。
直望汉江三百里，一条如綫下洋州。
中梁山寺·其四
作者：文同
朝代：宋

上方梯磴绕岩头，谁就孤高更起楼。直望汉江三百里，一条如线下洋州。
中秋夜坐遣兴
作者：文同
朝代：宋
体裁：七言绝句

素纨不摇风满襟，露气中夜寒相侵。予怀浩然杳莫寄，伴月直到青天心。
中秋夜坐遣興
作者：文同
朝代：宋

素紈不摇風滿襟，露氣中夜寒相侵。
予懷浩然杳莫寄，伴月直到青天心。
中秋夜試院寄子平
作者：文同
朝代：宋

憶初我來時，夜色如墨障。
心常念明月，幾日西南上。
松梢倚樓角，一玦偃相向。
漸見輪中物，依稀吐形狀。
今宵東嶺外，灧灧金波漲。
人間重此夕，一歲號佳賞。
而我督秋試，鎖宿密如藏。
細務紛滿前，約束甚鞿鞅。
無由奉朋侶，徹曉坐清曠。
之人富才華，筆力趫且壯。
誰陪把樽酒，露下與酬唱。
南牆咫尺地，使我起遐想。
人生此良會，可惜已虛放。
獨立中夜歸，俯首入書幌。
中秋夜试院寄子平
作者：文同
朝代：宋
体裁：古风

忆初我来时，夜色如墨障。心常念明月，几日西南上。松梢倚楼角，一玦偃相向。渐见轮中物，依稀吐形状。今宵东岭外，滟滟金波涨。人间重此夕，一岁号佳赏。而我督秋试，锁宿密如藏。细务纷满前，约束甚鞿鞅。无由奉朋侣，彻晓坐清旷。之人富才华，笔力趫且壮。谁陪把樽酒，露下与酬唱。南墙咫尺地，使我起遐想。人生此良会，可惜已虚放。独立中夜归，俯首入书幌。
中秋对月怀寄凤凰山邓道人
作者：文同
朝代：宋
体裁：七言绝句

有客千岩万壑中，绿毛丹脸紫方瞳。不知今夜西楼月，几处飞仙下碧空。
中秋對月懷寄鳳凰山鄧道人
作者：文同
朝代：宋

有客千岩萬壑中，綠毛丹臉紫方瞳。
不知今夜西樓月，幾處飛仙下碧空。
中秋月
作者：文同
朝代：宋

隔林滟滟生寒浪，倚汉岧岧数乱峰。记得旧山曾此夕，碧岩千尺坐高松。望外物容澄似水，坐中秋力凛如刀。此身直愿乘双翼，飞上三峰第一高。
中秋月·其一
作者：文同
朝代：宋
体裁：七言绝句

隔林滟滟生寒浪，倚汉岧岧数乱峰。记得旧山曾此夕，碧岩千尺坐高松。
中秋月·其一
作者：文同
朝代：宋

隔林灧灧生寒浪，倚漢岧岧數亂峰。
記得舊山曾此夕，碧巖千尺坐高松。
中秋月·其二
作者：文同
朝代：宋
体裁：七言绝句

望外物容澄似水，坐中秋力凛如刀。此身直愿乘双翼，飞上三峰第一高。
中秋月·其二
作者：文同
朝代：宋

望外物容澄似水，坐中秋力凜如刀。
此身直願乘雙翼，飛上三峰第一高。
临汉亭
作者：文同
朝代：宋

危亭俯绝岸，汉水望天表。
遥源泻金穴，高浪灌朱鸟。
纡余转荆楚，万里合浩渺。
谁知嶓冢下，悸然如带小。
临汉亭
作者：文同
朝代：宋

危亭俯绝岸，汉水望天表。遥源泻金穴，高浪灌朱鸟。纡馀转荆楚，万里合浩渺。谁知嶓冢下，悸然如带小。
临阛阁
作者：文同
朝代：宋

绝壑迎朱槛，高林拂画楹。卷帘千嶂远，入座一川平。蜺彩缘云断，霞光射水明。不须夸旷望，为语谢宣城。
临阛阁
作者：文同
朝代：宋

绝壑迎朱槛，高林拂画楹。
卷帘千嶂远，入座一川平。
蜺綵缘云断，霞光射水明。
不须夸旷望，为语谢宣城。
临阛阁
作者：文同
朝代：宋

绝壑迎朱槛，高林拂画楹。卷帘千嶂远，入座一川平。蜺綵缘云断，霞光射水明。不须誇旷望，为语谢宣城。
临高台
作者：文同
朝代：宋
体裁：古风

临高台，望故乡。地千里，天一方。极目外，空茫茫。孤云飞，不我将。安得羽翼西南翔。
久不雨喜見晚雲
作者：文同
朝代：宋

晚雲萬丈如銀山，日光返射紅孱顔。
莫誇突兀在天上，且放滂沱來人間。
雷公施力已憤怒，風伯壞事休庸頑。
我將待之至夜半，慎勿更似前時慳。
久不雨喜见晚云
作者：文同
朝代：宋

晚云万丈如银山，日光返射红孱颜。
莫夸突兀在天上，且放滂沱来人间。
雷公施力已愤怒，风伯坏事休庸顽。
我将待之至夜半，慎勿更似前时悭。
久不雨喜见晚云
作者：文同
朝代：宋

晚云万丈如银山，日光返射红孱颜。莫誇突兀在天上，且放滂沱来人间。雷公施力已愤怒，风伯坏事休庸顽。我将待之至夜半，慎勿更似前时悭。
久雨
作者：文同
朝代：宋

寒鳩劬劬屋上鳴，欲使此雨何時晴。
山中有客抱幽鬰，日日起望東方明。
今朝晚霞發光焰，喜極再拜當西楹。
須臾雲陰又蒙沒，遣我涕淚流沾纓。
久雨
作者：文同
朝代：宋

寒鸠劬劬屋上鸣，欲使此雨何时晴。山中有客抱幽郁，日日起望东方明。今朝晚霞发光焰，喜极再拜当西楹。须臾云阴又蒙没，遣我涕泪流沾缨。
久雨
作者：文同
朝代：宋

寒鸠劬劬屋上鸣，欲使此雨何时晴。
山中有客抱幽鬰，日日起望东方明。
今朝晚霞发光焰，喜极再拜当西楹。
须臾云阴又蒙没，遣我涕泪流沾缨。
乌生八九子
作者：文同
朝代：宋

南山有乌鸟，生子层崖巅。戢戢新羽成，相将弄晴烟。朝饥集垄上，暮渴来岩前。托居深林中，自足终尔年。胡为去所依，无乃甘叶捐。却爱庭树好，群飞投碧圆。高枝踏未稳，身已随潜弦。因知万物理，主者持默权。凡云爱此命，生死期已然。出入既有定，何叹于后先。
乌生八九子
作者：文同
朝代：宋

南山有乌鸟，生子层崖巅。戢戢新羽成，相将弄晴烟。朝饥集垅土，暮渴来岩前。托居深林中，自足终尔年。胡为去所仍，无乃甘叶捐。却爱庭树好，群飞投碧圆。高枝踏未稳，身已随潜弦。因知万物理，主者持默权。凡云爱此命，生死期已然。出入既有定，何叹于后先。
乌生八九子
作者：文同
朝代：宋

南山有乌鸟，生子层崖巅。
戢戢新羽成，相将弄晴烟。
朝饥集壠上，暮渴来岩前。
託居深林中，自足终尔年。
胡为去所依，无乃甘叶捐。
却爱庭树好，群飞投碧圆。
高枝踏未稳，身已随潜弦。
因知万物理，主者持默权。
凡云爱此命，生死期已然。
出入既有定，何嘆于后先。
乞画雁寄泾州毋使君
作者：文同
朝代：宋

寒影乱翻奉岭月，晚行高处陇山云。回中有客能传雁，异日从公乞一群。
乞画雁寄泾州毌使君
作者：文同
朝代：宋
体裁：七言绝句

寒影乱翻秦岭月，晚行高处陇山云。回中有客能传雁，异日从公乞一群。
乞畫雁寄涇州毌使君
作者：文同
朝代：宋

寒影亂翻秦嶺月，晚行高處隴山雲。
回中有客能傳雁，異日從公乞一群。
书平泉草木记后二首
作者：文同
朝代：宋

卫公当国日，力与天地均。平泉植草木，取尽四方春。海岳欲必得，亦能役鬼神。可笑身未冷，已闻属他人。公岂不聪明，嗜好乃如此。若非以私饵，是物安至止。彼致者何人，定非端洁士。草木固为尘，丑名终未已。
书平泉草木记后二首·其一
作者：文同
朝代：宋
体裁：古风

卫公当国日，力与天地均。平泉植草木，取尽四方春。海岳欲必得，亦能役鬼神。可笑身未冷，已闻属他人。
书平泉草木记后二首·其二
作者：文同
朝代：宋
体裁：古风

公岂不聪明，嗜好乃如此。若非以私饵，是物安至止。彼致者何人，定非端洁士。草木固为尘，丑名终未已。
书绿帷亭壁
作者：文同
朝代：宋
体裁：七言律诗

乔木绕舍如绿帏，群山四面寒参差。春禽入秋啼自别，早云到暮归常迟。庭前好菊劝饮酒，案上佳纸邀吟诗。闲居数月兴便野，浑忘簿书相聒时。
书绿帷亭壁
作者：文同
朝代：宋

乔木绕舍如绿帏，群山四面寒参差。春禽入秋啼自别，早云到暮归常迟。庭前好菊欢饮酒，案上佳纸邀吟诗。闲居数月兴便野，浑忘簿书相聒时。
书隐者壁
作者：文同
朝代：宋

枳棘分三径，猿猱结四邻。茂林修竹地，枕石漱流人。看雨支藤杖，迎风卸葛巾。我来怀愧甚，衣上有红尘。
书隠者壁
作者：文同
朝代：宋

枳棘分三径，猿猱结四邻。
茂林修竹地，枕石漱流人。
看雨搘藤杖，迎风卸葛巾。
我来怀愧甚，衣上有红尘。
书鹤鸣化壁
作者：文同
朝代：宋
体裁：七言绝句

晚气阴阴别作寒，夕阳林下动归鞍。忽然人报后山雪，更上上清宫上看。
二乐榭
作者：文同
朝代：宋

■山北来耸峨峨，汉水东下流滔滔。开轩直可望百里，最爱此榭凌云高。
二乐榭
作者：文同
朝代：宋

㬊山北来耸峨峨，汉水东下流滔滔。
开轩直可望百里，最爱此榭凌云高。
二乐榭
作者：文同
朝代：宋

暖山北来耸峨峨，汉水东下流滔滔。开轩直可望百里，最爱此榭凌云高。
二年陵阳不见中秋月
作者：文同
朝代：宋

陵阳乱山中，阴雺日夕发。晴光尚希见，况复求夜月。二年逢中秋，曾不识皎洁。烟云尔何事，常此作蓬勃。才令薄中明，已遣浓处没。群邪利幽暗，左右觉窸窣。清光若蒙蔽，谁为我磨拂。庭下倚高株，露华沾鬓发。
二年陵阳不见中秋月
作者：文同
朝代：宋

陵阳乱山中，阴雺日夕发。晴光尚希见，况复求夜月。二年逢中秋，曾不识皎洁。烟云尔何事，常此作蓬勃。才令薄中明，已遣浓处没。群邪利幽暗，左右觉窸窣。清光若蒙蔽，谁为我磨指。庭下倚高株，露华沾鬓发。
二年陵阳不见中秋月
作者：文同
朝代：宋

陵阳乱山中，阴雺日夕发。
晴光尚希见，况復求夜月。
二年逢中秋，曾不识皎洁。
烟云尔何事，常此作蓬勃。
纔令薄中明，已遣浓处没。
群邪利幽暗，左右觉窸窣。
清光若蒙蔽，谁为我磨拂。
庭下倚高株，露华霑鬓髪。
二年陵陽不見中秋月
作者：文同
朝代：宋

陵陽亂山中，陰雺日夕發。
晴光尚希見，况復求夜月。
二年逢中秋，曾不識皎潔。
烟雲爾何事，常此作蓬勃。
纔令薄中明，已遣濃處沒。
群邪利幽暗，左右覺窸窣。
清光若蒙蔽，誰爲我磨拂。
庭下倚高株，露華霑鬢髪。
二樂榭
作者：文同
朝代：宋

㬊山北來聳峨峨，漢水東下流滔滔。
開軒直可望百里，最愛此榭凌雲高。
二里溪濯足
作者：文同
朝代：宋
体裁：五言律诗

暑气沉晚树，晴光满遥川。下马古道侧，濯足清溪边。胜事乐水石，幽怀托云烟。还来振衣起，回首徒悒然。
二里溪濯足
作者：文同
朝代：宋

暑气沉晚树，晴光满遥川。
下马古道侧，濯足清溪边。
胜事乐水石，幽怀託云烟。
还来振衣起，回首徒悒然。
二里溪濯足
作者：文同
朝代：宋

暑氣沉晚樹，晴光滿遥川。
下馬古道側，濯足清溪邊。
勝事樂水石，幽懷託雲煙。
還來振衣起，回首徒悒然。
五十
作者：文同
朝代：宋
体裁：七言绝句

生平曾不事悠悠，倏忽年华五十秋。宦意文情俱淡泊，可怜浑似李蒙州。
五十
作者：文同
朝代：宋

生平曾不事悠悠，倏忽年華五十秋。
宦意文情俱淡泊，可憐渾似李蒙州。
五原行
作者：文同
朝代：宋
体裁：古风

云萧萧，草摇摇，风吹黄沙昏泬寥。胡儿满窟卧寒日，卓旗系马人一疋。夜来烽火连篝起，银鹘呼兵捷如鬼。齐集弓刀上陇行，犬噪狐嗥绕空垒。羌人钞暴为常事，见敌不争收若雨。自高声势叙边功，岁岁年年皆一同。将军玩寇五原上，朝廷不知但推赏。
五原行
作者：文同
朝代：宋

云萧萧，草摇摇，风吹黄沙昏泬寥。
胡儿满窟卧寒日，卓旗繫马人一疋。
夜来烽火连篝起，银鹘呼兵捷如鬼。
齐集弓刀上陇行，犬噪狐嗥绕空垒。
羌人钞暴为常事，见敌不争收若雨。
自高声势叙边功，岁岁年年皆一同。
将军玩寇五原上，朝廷不知但推赏。
五原行
作者：文同
朝代：宋

雲蕭蕭，草摇摇，風吹黄沙昏泬寥。
胡兒滿窟卧寒日，卓旗繫馬人一疋。
夜來烽火連篝起，銀鶻呼兵捷如鬼。
齊集弓刀上隴行，犬噪狐嗥繞空壘。
羌人鈔暴爲常事，見敵不爭收若雨。
自高聲勢敘邊功，歲歲年年皆一同。
將軍玩寇五原上，朝廷不知但推賞。
五里三滩
作者：文同
朝代：宋

群石壅水成哀湍，五里之地凡三滩。船如走丸势不住，力敌万弩云涛盘。门窗掩塞怕飞浪，已倒床座翻杯槃。长年三老色自落，捩眼不敢窥波澜。捎涡撇漩出九死，众命幸免鱼鳖餐。须臾出缆系高岸，竞以好语相慰安。是时左右有观者，应亦为我心曾寒。
五里三滩
作者：文同
朝代：宋

群石壅水成哀湍，五里之地凡三滩。
船如走丸势不住，力敌万弩云涛盘。
门窗掩塞怕飞浪，已倒床座翻杯槃。
长年三老色自落，捩眼不敢窥波澜。
捎涡撇漩出九死，众命幸免鱼鳖餐。
须臾出缆繫高岸，竞以好语相慰安。
是时左右有观者，应亦为我心曾寒。
五里三滩
作者：文同
朝代：宋

群石壅水成哀湍，五里之地凡三滩。船如走丸势不住，力适万弩云涛盘。门窗掩塞怕飞浪，已倒床座翻杯槃。长年三老色自落，捩眼不敢窥波澜。捎涡撇漩出九死，众命幸免鱼鳖餐。须臾出缆系高岸，竞以好语相尉安。是时左右有观者，应亦为我心曾寒。
五里三灘
作者：文同
朝代：宋

群石壅水成哀湍，五里之地凡三灘。
船如走丸勢不住，力敵萬弩雲濤盤。
門窗掩塞怕飛浪，已倒床座翻杯槃。
長年三老色自落，捩眼不敢窺波瀾。
捎渦撇漩出九死，衆命幸免魚鱉餐。
須臾出纜繫高岸，競以好語相慰安。
是時左右有觀者，應亦爲我心曾寒。
亭前高柏
作者：文同
朝代：宋

石田硗硗地力燥，谁种双柏已高大。
长材夭矫堪巨栋，老顶索纡若层盖。
雪下孔翠寒不起，风中笙簧清可爱。
菟丝幸好求女萝，莫倚纤柔欲无赖。
亭前高柏
作者：文同
朝代：宋

石田硗硗地力燥，谁种双柏已高大。长材夭矫堪巨栋，老顶萦纡若层盖。雪下孔翠寒不起，风中笙簧清可爱。菟丝幸好求女萝，莫倚纤柔欲无赖。
亭前高柏
作者：文同
朝代：宋

石田硗硗地力燥，谁种双柏已高大。
长材夭矫堪巨栋，老顶萦纡若层盖。
雪下孔翠寒不起，风中笙簧清可爱。
菟丝幸好求女萝，莫倚纤柔欲无頼。
亭前高柏
作者：文同
朝代：宋

石田磽磽地力燥，誰種雙柏已高大。
長材夭矯堪巨棟，老頂縈紆若層蓋。
雪下孔翠寒不起，風中笙簧清可愛。
菟絲幸好求女蘿，莫倚纖柔欲無頼。
亭口
作者：文同
朝代：宋

林下翩翩雁影斜，满川红叶映人家。岩头孤增见横阁，有客独来登暮霞。
亭口
作者：文同
朝代：宋
体裁：七言绝句

林下翩翩雁影斜，满川红叶映人家。岩头孤寺见横阁，有客独来登暮霞。
亭口
作者：文同
朝代：宋

林下翩翩雁影斜，滿川紅葉映人家。
岩頭孤寺見橫閣，有客獨來登暮霞。
什邡道中
作者：文同
朝代：宋

驅馬下遥川，殘陽促晚鞭。
高林夾廣道，亂水入平田。
村落晴如畫，桑林晝起烟。
飛鴻正南下，歸意滿雲邊。
什邡道中
作者：文同
朝代：宋
体裁：五言律诗

驱马下遥川，残阳促晚鞭。高林夹广道，乱水入平田。村落晴如画，桑林昼起烟。飞鸿正南下，归意满云边。
仁宗皇帝挽詩十首·其一
作者：文同
朝代：宋

緒業承三聖，規模盛一王。
朝廷周禮樂，庠序漢文章。
殊俗皆歸往，蒸民盡樂康。
帝功如此大，宜享壽無疆。
仁宗皇帝挽詩十首·其一〇
作者：文同
朝代：宋

史祝周壇日，人憂杞國時。
飲池無善效，頮水有遺辭。
仙仗朝三后，蕃儀集四夷。
從今河與洛，長瀉鳳臺悲。
仁宗皇帝挽詩十首·其七
作者：文同
朝代：宋

浮世期云盡，清都位欲傳。
秉珪徒請命，脫躧遂登仙。
遺澤流天下，重光照柩前。
幾時來甲觀，更待一千年。
仁宗皇帝挽詩十首·其三
作者：文同
朝代：宋

求治親垂詔，觀文自著圖。
何曾憑喜怒，未省蔽讒諛。
塵世留徽號，烟霄返舊都。
悠悠增筴驗，難問鬼臾區。
仁宗皇帝挽詩十首·其九
作者：文同
朝代：宋

幡翣離三殿，簫笳接兩都。
堯殂如考妣，禹葬省人徒。
豈並遊韶石，應同去鼎湖。
愁聞下竹使，海外走哀符。
仁宗皇帝挽詩十首·其二
作者：文同
朝代：宋

徇速承王後，聰明復辟初。
恩波同海浸，刑網比天疏。
屢有搜賢詔，曾無諫獵書。
惟餘封禪事，應恨缺蒲車。
仁宗皇帝挽詩十首·其五
作者：文同
朝代：宋

政殿咨丞弼，經筵引俊髦。
未嘗耽逸樂，終是過焦勞。
歸路三山遠，遺臺萬古高。
小臣無分去，定擁墮髯號。
仁宗皇帝挽詩十首·其八
作者：文同
朝代：宋

被衮纔憑几，躋階忽受同。
哀文鋪帝業，謚冊講仁功。
竭蹷趨群后，號咷動兩宮。
銘旌來鞏洛，萬里卷悲風。
仁宗皇帝挽詩十首·其六
作者：文同
朝代：宋

神鼎猶烘藥，夷槃已實冰。
留恩均器服，下詔約山陵。
影殿虛綈几，皇堂掩漆燈。
蕭蕭柏城下，空有暮雲凝。
仁宗皇帝挽詩十首·其四
作者：文同
朝代：宋

寶輅嬉遊少，珠宮藝學優。
仙毫媚風帛，睿藻煥星鈎。
天極推神曆，兵防演秘謀。
飈流今已矣，長共糓林秋。
仁宗皇帝挽诗十首
作者：文同
朝代：宋

史祝周坛日，人忧杞国时。
饮池无善效，頮水有遗辞。
仙伏朝三后，蕃仪集四夷。
从今河与洛，长泻凤台悲。
仁宗皇帝挽诗十首
作者：文同
朝代：宋

宝略嬉游少，珠宫艺学优。
仙毫媚风帛，睿藻焕星钩。
天极推神历，兵防演秘谋。
飚流今已矣，长共糓林秋。
仁宗皇帝挽诗十首
作者：文同
朝代：宋

徇速承王后，聪明复辟初。
恩波同海浸，刑网比天疏。
屡有搜贤诏，曾无谏猎书。
惟余封禅事，应恨缺蒲车。
仁宗皇帝挽诗十首
作者：文同
朝代：宋

披衮才凭几，跻阶忽受同。
哀文铺帝业，谥册讲仁功。
竭蹷趋群后，号咷动两宫。
铭旌来巩洛，万里卷悲风。
仁宗皇帝挽诗十首
作者：文同
朝代：宋

求治亲垂诏，观文自著图。
何曾凭喜怒，未省蔽谗谀。
尘世留微号，烟霄返旧都。
悠悠增筴验，难问鬼臾区。
仁宗皇帝挽诗十首
作者：文同
朝代：宋

绪业承三圣，规模盛一王。朝廷周礼乐，庠序汉文章。殊俗皆归往，蒸民尽乐康。帝功如此大，宜享寿无疆。徇速承王后，聪明复辟初。恩波同海浸，刑网比天疏。屡有搜贤诏，曾无谏猎书。惟馀封禅事，应恨缺蒲车。求治亲垂诏，观文自著图。何曾凭喜怒，未省蔽谗谀。尘世留徽号，烟霄返旧都。悠悠增筴验，难问鬼臾区。宝辂嬉游少，珠宫艺学优。仙毫媚风帛，睿藻焕星钩。天极推神历，兵防演秘谋。飙流今已矣，长共谷林秋。政殿咨丞弼，经筵引俊髦。未尝耽逸乐，终是过焦劳。归路三山远，遗台万古高。小臣无分去，定拥堕髯号。神鼎犹烘药，夷槃已实冰。留恩均器服，下诏约山陵。影殿虚绨几，皇堂掩漆灯。萧萧柏城下，空有暮云凝。浮世期云尽，清都位欲传。秉圭徒请命，脱躧遂登仙。遗泽流天下，重光照柩前。几时来甲观，更待一千年。被衮才凭几，跻阶忽受同。哀文铺帝业，谥册讲仁功。竭蹶趋群后，号咷动两宫。铭旌来巩洛，万里卷悲风。幡翣离三殿，箫笳接两都。尧殂如考妣，禹葬省人徒。岂并游韶石，应同去鼎湖。愁闻下竹使，海外走哀符。史祝周坛日，人忧杞国时。饮池无善效，颒水有遗辞。仙仗朝三后，蕃仪集四夷。从今河与洛，长泻凤台悲。
仁宗皇帝挽诗十首·其一
作者：文同
朝代：宋
体裁：五言律诗

绪业承三圣，规模盛一王。朝廷周礼乐，庠序汉文章。殊俗皆归往，蒸民尽乐康。帝功如此大，宜享寿无疆。
仁宗皇帝挽诗十首·其七
作者：文同
朝代：宋

浮世期云尽，清都位欲传。秉圭徒请命，脱躧遂登仙。遗泽流天下，重光照柩前。几时来甲观，更待一千年。
仁宗皇帝挽诗十首·其七
作者：文同
朝代：宋

浮世期云尽，清都位欲传。
秉珪徒请命，脱躧遂登仙。
遗泽流天下，重光照柩前。
几时来甲观，更待一千年。
仁宗皇帝挽诗十首·其三
作者：文同
朝代：宋

求治亲垂诏，观文自着图。
何曾凭喜怒，未省蔽谗谀。
尘世留徽号，烟霄返旧都。
悠悠增筴验，难问鬼臾区。
仁宗皇帝挽诗十首·其三
作者：文同
朝代：宋

求治亲垂诏，观文自著图。何曾凭喜怒，未省蔽谗谀。尘世留徽号，烟霄返旧都。悠悠增筴验，难问鬼臾区。
仁宗皇帝挽诗十首·其九
作者：文同
朝代：宋
体裁：五言律诗

幡翣离三殿，箫笳接两都。尧殂如考妣，禹葬省人徒。岂并游韶石，应同去鼎湖。愁闻下竹使，海外走哀符。
仁宗皇帝挽诗十首·其二
作者：文同
朝代：宋

徇速承王后，聪明复辟初。恩波同海浸，刑网比天疏。屡有搜贤诏，曾无谏猎书。惟馀封禅事，应恨缺蒲车。
仁宗皇帝挽诗十首·其二
作者：文同
朝代：宋

徇速承王后，聪明復辟初。
恩波同海浸，刑网比天疏。
屡有搜贤诏，曾无谏猎书。
惟余封禅事，应恨缺蒲车。
仁宗皇帝挽诗十首·其五
作者：文同
朝代：宋
体裁：五言律诗

政殿咨丞弼，经筵引俊髦。未尝耽逸乐，终是过焦劳。归路三山远，遗台万古高。小臣无分去，定拥堕髯号。
仁宗皇帝挽诗十首·其八
作者：文同
朝代：宋

被衮才凭几，跻阶忽受同。哀文铺帝业，谥册讲仁功。竭蹶趋群后，号咷动两宫。铭旌来巩洛，万里卷悲风。
仁宗皇帝挽诗十首·其八
作者：文同
朝代：宋

被衮纔凭几，跻阶忽受同。
哀文铺帝业，谥册讲仁功。
竭蹷趋群后，号咷动两宫。
铭旌来巩洛，万里卷悲风。
仁宗皇帝挽诗十首·其六
作者：文同
朝代：宋
体裁：五言律诗

神鼎犹烘药，夷槃已实冰。留恩均器服，下诏约山陵。影殿虚绨几，皇堂掩漆灯。萧萧柏城下，空有暮云凝。
仁宗皇帝挽诗十首·其十
作者：文同
朝代：宋
体裁：五言律诗

史祝周坛日，人忧杞国时。饮池无善效，颒水有遗辞。仙仗朝三后，蕃仪集四夷。从今河与洛，长泻凤台悲。
仁宗皇帝挽诗十首·其四
作者：文同
朝代：宋

宝辂嬉游少，珠宫艺学优。
仙毫媚风帛，睿藻焕星鈎。
天极推神历，兵防演秘谋。
飈流今已矣，长共糓林秋。
仁宗皇帝挽诗十首·其四
作者：文同
朝代：宋

宝辂嬉游少，珠宫艺学优。仙毫媚风帛，睿藻焕星钩。天极推神历，兵防演秘谋。飙流今已矣，长共谷林秋。
仙人
作者：文同
朝代：宋

头梳三角髻，余发散垂腰。时伴秦楼女，月明吹紫箫。
仙人·其一
作者：文同
朝代：宋

身着青罗绯衣裙，口诵白羽黑翮文。
半空欲下復不下，回首翩然归五云。
仙人·其一
作者：文同
朝代：宋

身著青罗绯衣裙，口诵白羽黑翮文。半空欲下复不下，回首翩然归五云。
仙人·其一
作者：文同
朝代：宋

身著青羅緋衣裙，口誦白羽黑翮文。
半空欲下復不下，回首翩然歸五雲。
仙人·其二
作者：文同
朝代：宋

头梳三角髻，余髪散垂腰。
时伴秦楼女，月明吹紫箫。
仙人·其二
作者：文同
朝代：宋

头梳三角髻，馀发散垂腰。时伴秦楼女，月明吹紫箫。
仙人·其二
作者：文同
朝代：宋

头梳三角髻，馀发散垂腰。时伴秦楼女，月明吹紫箫。身著青罗绯衣裙，口诵白羽黑翮文。半空欲下复不下，回首翩然归五云。
仙人·其二
作者：文同
朝代：宋

頭梳三角髻，餘髪散垂腰。
時伴秦樓女，月明吹紫簫。
仙禽送景逊赴阶州监税
作者：文同
朝代：宋
体裁：古风

肃肃彼灵羽，英英下瑶台。扬翘俗采暗，振响仙籁回。凡鸟只敛避，众人亦惊猜。罗以万目网，离以双翼摧。十载困尘土，一身伏蒿莱。晦色不敢耀，藏音岂能哀。饥肠金屑实，渴吻琼浆开。俯首事澡刷，一飞游九垓。
仙禽送景逊赴阶州监税
作者：文同
朝代：宋

肃肃彼灵羽，英英下瑶台。扬翘俗采暗，振响仙籁回。凡鸟只敛避，众人亦惊猜。罗以万目网，离双双翼摧。十载困尘土，一身伏蒿莱。晦色不敢耀，藏音岂能哀。饥肠金屑实，渴吻琼浆开。俯首事澡刷，一飞游九垓。
仙禽送景遜赴階州監稅
作者：文同
朝代：宋

肅肅彼靈羽，英英下瑶臺。
揚翹俗采暗，振響仙籟回。
凡鳥只斂避，衆人亦驚猜。
羅以萬目網，離以雙翼摧。
十載困塵土，一身伏蒿萊。
晦色不敢耀，藏音豈能哀。
饑腸金屑實，渴吻瓊漿開。
俯首事澡刷，一飛遊九垓。